Naslovnica VIJESTI BiH Gdje su pare? SDA iskoristila milione eura za rješavanje migrantske krize\nPokušaji SDA da donese nekakve zaključke koji bi optužili dužnosnike RS za migrantsku krizu u BiH samo su pokušaji fakturiranja svoje višegodišnje nesposobnosti i promašaja da se nose s teretom ove krize, rekao je ministar unutarnjih poslova Republike Srpske Dragan Lukač za agenciju Srna.\nLukač je istaknuo da je SDA do danas naplatila desetine milijuna eura za rješavanje migrantske krize od kojih su najmanje koristi imali upravo migranti i lokalne zajednice koje najviše podnose teret i da bi zato SDA mogla na svom kolegiju da donese zaključak da bi kontrolni organi trebalo da provjere gdje su završili ti milijuni uloženi od EU kada već nisu stigli do onih kojima su namijenjeni, prenosi “Dnevno.ba“.\nMeđutim, naveo je Lukač, takav zaključak SDA bi doveo kontrolne organe vjerojatno do njihovih pojedinih članova koji su imali pristup tim fondovima.\nLukač je istakao da je SDA na sjednici kolegija nakon više godina došla do epohalnih otkrića u vezi s migrantskom krizom tako da su zaključili da je potrebno nešto hitno uraditi u vezi s tom krizom koja im se više godina odvija ispred nosa, i to dok su upravo oni na vlasti i odgovorni za sigurnost svojih građana za koje do sada nisu ništa konkretno uradili da bi ih zaštitili od uznemiravanja i činjenja krivičnih djela i prekršaja od migranata i napada na imovinu građana na teritoriji FBiH.\nPosebno, naglasio je Lukač, nisu uradili ništa na zaštiti građana Unsko-sanskog kantona koji su već godinama prepušteni sami sebi i izloženi raznim napadima na imovinu i sigurnost svojih građana.\nPrema njegovim riječima, kada je rukovodstvo RS upozoravalo godinama unazad da će BiH biti ugrožena od migranata, istovremeno su iz Sarajeva stizali odgovori da su to gluposti i da migranti nikada neće krenuti kroz bosanske planine za Europu.\nKorist od milijuna\n“Kada su dužnosnici RS zauzeli stav da neće kampove i nelegalne migrante na svojoj teritoriji kao ni novac od EU da bi ih zadržali u BiH, istovremeno je SDA sve to prihvatila i do danas naplatila desetine miljuna eura od kojih su najmanje koristi imali upravo migranti i lokalne zajednice koje najviše podnose teret migrantske krize”, naglasio je Lukač.\nNajbolji primjer za to su, dodao je on, Bihać i Velika Kladuša koji se sami mjesecima bore s migrantima koji su ih bukvalno okupirali, a građani ne vide nikakvu korist od milijuna eura koji su uloženi u njihovu sigurnost i kontrolu nelegalnih migracija na teritoriji BiH.\n“SDA je mogla na svom kolegiju da donese zaključak da bi kontrolni organi trebalo da provjere gdje su završili milijuni eura uloženi od EU kada već nisu stigli do onih kojima su namijenjeni, jer se sjećamo izjava gradonačelnika Bihaća u vrijeme aktualnog migrantskog kampa `Vučijak` da lokalna zajednica nema više sredstava da financira taj kamp, a pomoć ne dolazi ni od koga”, napomenuo je Lukač.\nUredno plaćene karte\nIpak, naglasio je on, najbolje bi bilo zaključiti na kolegiju SDA da su za sve krivi zvaničnici i policija Republike Srpske koji ne dozvoljavaju migrantske kampove na svojoj teritoriji, koji neće novac od EU, koji stave pod kontrolu i poprate kretanje svakog migranta na svojoj teritoriji ne dozvoljavajući im da ugrožavaju građane i njihovu imovinu, koji poštuju Europsku povelju o ljudskim pravima i slobodama i ne sprečavaju slobodno kretanje ljudi kuda god oni žele da idu.\n“SDA zaključuje da je policija Republike Srpske kriva za migrantsku krizu u BiH, a naročito u Unsko-sanskom kantonu jer puštamo da migranti nesmetano dolaze preko teritorije Republike Srpske i pratimo ih u njihovom kretanju. Također zaključuju u SDA da autobusi s migrantima dolaze u Srpsku, a onda idu u pravcu Bihaća, i to im omogućava policija Srpske. To jeste točno, ali moram da ih podsjetim da ti autobusi puni migranata dolaze u Banjaluku iz Sarajeva i Tuzle, kao i drugih gradova Federacije, a koje prevoze prijevoznici iz FBiH s uredno plaćenim kartama”, rekao je Lukač.\nAko žele da spriječe takav priliv migranata u Unsko-sanski kanton, Lukač im je predložio da narede policiji Federacije da spriječe njihove prijevoznike da ih voze i prodaju im karte.\n“Ali, očigledno su bitniji potrošnja i materijalna korist od strane migranata nego sigurnost građana u Unsko-sanskom kantonu”, rekao je Lukač.\nSpreman za tužiteljstvo\nOn je objasnio da, kada se takvi autobusi pojave u Republici Srpskoj, policija ih stavlja pod kontrolu, ali ih ne sprečava da nastave svoje kretanje u pravcu za koji su uredno kupili karte i žele nastaviti svoj put.\n“Zbog toga traže i moje procesuiranje kao ministra unutarnjih poslova RS i ovom prilikom potvrđujem da sam spreman pojaviti se u bilo kojem tužiteljstvu u BiH i dati izjavu o aktivnostima i radu policije Republike Srpske u vezi s migrantskom krizom”, naglasio je Lukač.\nPotvrdio je da će policija RS nastaviti da upravlja migrantskom krizom na svojoj teritoriji u skladu sa smjernicama rukovodstva Srpske.\nSDA insistira da se teret migrantske krize rasporedi na cijelu teritoriju BiH, a ne samo na područja na kojima su Bošnjaci većina, te od SNSD-a i HDZ-a traži da “prestanu s opstrukcijama u donošenju neophodnih odluka na nivou BiH, koje će omogućiti bolje upravljanje migrantskom krizom”.\nNakon sjednice Kolegija SDA, iz ove stranke je zatraženo da Tužiteljstvo BiH “odmah pokrene postupak protiv ministra unutrašnjih poslova Republike Srpske i drugih dužnosnika iz Srpske koji su javno priznali da pomažu migrantima u transportu prema Unsko-sanskom kantonu”, ocijenivši to kao “krivično djelo”.\nPrethodni članakMijenja se Zakon u BiH – Za prebrzu vožnju i teže pijanstvo kazne do 2.000 KM\nSljedeći članakPrije 28 godina: Agresor zapalio sarajevsku vijećnicu i dokumente koji su bili bitni za historiju BiH


Nexsas Stiropor 8cm cena, cene Srbija, prodaja Beograd Novi Sad Niš\nEPonuda > Kuća i bašta > Oprema za kuću > Termoizolacije > Nexsas Termoizolacije\nNexsas Stiropor 8cm cene\nEPonuda nije internet prodavnica već Vam omogućava da brzo i lako nađete Nexsas Stiropor 8cm po najjeftinijoj ceni. Naš cilj je da kupci budu što bolje informisani o ponudi Nexsas Stiropor 8cm na tržištu Srbije. Vrlo lako nalazite željeni proizvod za kategoriju Termoizolacije cene, ne morate da lutate od sajta do sajta za Nexsas Termoizolacije, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas Stiropor 8cm sa PRODAVCEM. EPonuda ne može da garantuje potpunu tačnost specifikacije i slika za Nexsas Stiropor 8cm. Pre kupovine, podatke za Nexsas Stiropor 8cm proverite na sajtu PROIZVOĐAČA.\nNexsas Građevinska providna folija 150 µm\nNajpopularniji - Termoizolacije


Počinju radovi na Bulevaru kralja Petra i Kraljevića Marka, menja se režim saobraćaja - Novi Sad\nPočinju radovi na Bulevaru kralja Petra i Kraljevića Marka, menja se režim saobraćaja\n19:08:00 17.08.2021, Komentara: 0\nNovi Sad - Novosadska toplana sutra (u sredu, 18. avgusta) počeće rekonstrukciju vrelovodne mreže i priključaka u bloku Bulevara kralja Petra I i Ulice Kraljevića Marka. Zbog toga će privremeno biti izmenjen režim saobraćaja u zoni radova.\n- Rekonstrukcija navedene deonice obavljaće se fazno i javnost će blagovremeno biti obaveštena o dinamici radova, odnosno daljim izmenama režima saobraćaja u ovom delu grada - navode u Toplani.\nU toku prve faze radova za saobraćaj će biti zatvorena saobraćajna traka uz neparnu stranu Bulevara kralja Petra I, u delu od Bulevara oslobođenja do Ulice braće Jovandić i saobraćaj će se odvijati u drugoj saobraćajnoj traci dvosmerno, uz ograničenje brzine na 30 km/h.\nTakođe, ukida se krajnja desna saobraćajna traka na Bulevaru oslobođenja u delu ispred raskrsnice sa Bulevarom kralja Petra I i zabranjuju se desna skretanja na Bulevar kralja Petra I iz smera Ulice Pavla Papa. Na Bulevaru kralja Petra I iz smera Ulice Save Kovačevića ka Bulevaru oslobođenja dozvoljen je smer pravo i skretanje desno, dok je iz smera Bulevara oslobođenja ka Ulici braće Jovandić dozvoljen smer pravo i skretanje desno.\nTokom radova ispred kućnog broja 10 na Bulevaru kralja Petra I ukida se nekoliko parking mesta i biciklistička staza, a povremeno će biti zauzeta i krajnja desna saobraćajna traka zbog potrebe pristupa građevinske mehanizacije.\nPlanirani rok za završetak prve faze radova je 20. septembar.


Pomak uz pritisak Brisela – Monitor\nTek su zaključci i preporuke Parlamentarnog odbora za stabilizaciju i pridruživanje Crne Gore Evropskoj uniji (POSP) bili konačan signal Vladi Crne Gore da suštinski mora mijenjati dvodecenijsku politiku prema problemu morskog dobra u opštini Ulcinj. Naime, POSP je početkom aprila ove godine pozvao Vladu i Skupštinu Crne Gore da ,,učine dodatne napore i otklone sumnju u postojanje diskriminatorske implementacije određenih zakonskih propisa, a posebno u implementaciji Zakona o Morskom dobru”. U Vladi su se dugo premišljali kako da zadovolje evroparlamentarce i ulcinjsku javnost, koja je oko ovog pitanja već davno postigla puni konsenzus. Pronađeno je, naizgled, kompromisno rješenje: od 1. januara polovina prihoda koji se ostvaruju u Ulcinju biće investirani u tu opštinu. Po sadašnjim podacima, to znači da će se ubuduće u zoni morskog dobra u Ulcinju ulagati oko pola miliona eura godišnje. Za opštinu čija realizacija budžeta ove godine neće preći ni 4,5 miliona eura, to se čini kao značajna suma. Istina je, takođe, da je u 2012. godini Ulcinju opredijeljeno 20 odsto od sredstava prikupljenih u toj opštini, što znači da će se u 2013. izdvajati 2,5 puta više. No, u Monitoring grupi Ulcinj (MOGUL), koja već više od jedne deceniju prati i analizira poslovanje Morskog dobra u toj opštini, smatraju da će se pravi efekat postići tek kada se u Ulcinju bude investiralo 80 odsto prikupljenih sredstava, što je predviđeno i odredbama Evropske povelje o lokalnoj samoupravi. ,,Za nas je, međutim, mnogo važnije da se pristupi izmjenama linije zahvata morskog dobra u Ulcinju, koja je nezakonita”, kaže za Monitor izvršni direktor MOGUL-a Džemal Perović. I zaista: u nadležnosti Morskog dobra u Ulcinju je čak 33 miliona kvadratnih metara, odnosno oko 13 odsto najprofitabilnijeg i najkvalitetnijeg dijela ulcinjske opštine. Širina zaštićenog područja u Ulcinju u prosjeku iznosi 565 metara, što je od četiri do deset puta više nego u ostalim opštinama na Crnogorskom primorju! Tačnije, 56,3 odsto teritorije kojom gazduje ovo preduzeće nalazi se u Ulcinju, a u njemu rade tek dva Ulcinjanina! Zato se, na primjer, dešava nečuveni paradoks da jedna te ista kuća koja se nalazi na granici katastarskih parcela opština Ulcinj i Bar ima različiti teret. Onaj dio koji je na teritoriji opštine Ulcinj u zoni je morskog dobra, a onaj dio koji je na teritoriji barske opštine nije! Kako to drugačije nazvati osim diskriminacijom, na što su, uostalom jasno ukazali i evroparlamentarci na čelu sa Eduardom Kukanom i Jelkom Kacinom, a s njima se nevoljno složili i poslanici vladajuće crnogorske koalicije? Isto tako, praktično svi hoteli u Ulcinju u zoni su morskog dobra, a u Budvi ili u Baru to nijesu. Ili, Štoj jeste Morsko dobro, a Buljarica i Jaz nijesu! Morsko dobro već 13 godina izdaje u zakup dio teritorije ulcinjske opštine, kao što je to, na primjer, slučaj s jedinstvenom lokacijom bivšeg hotela Jadran, iako u opštini tvrde da njima pripada 51 odsto tog prostora. S druge strane, u Morskom dobru stalno napominju da njima pripada najviše zasluga što je na prostoru kojim oni gazduju u Ulcinju u prethodne dvije decenije bilo najmanje slučajeva nelegalne gradnje. Ali, kada im se pomene divljanje na rijeci Bojani ili ekološka bomba Port Milena, kao i slučaj sličan Lipcima u Limanu, onda jednostavno sliježu ramenima. Njihov krunski argument da su sačuvali Veliku plažu od destrukcije gotovo je u paramparčad razbila činjenica da je na oko tri kilometra od rijeke Bojane, ovog proljeća nikao put koji vodi od magistrale Ulcinj-Ada do mora. Hiljade tona šuta nepoznati graditelji nasuli su na ovom prostoru Velike plaže, koji je proglašen Spomenikom prirode. Ako je autor Master plana razvoja crnogorskog turizma Johan Fridrih Engel bio u pravu kada kaže da je asfaltirani put koji vodi do plaže Kopakabana nož u leđa tom dokumentu, onda je ovaj put, na kojem se mogu mimoići dva šlepera, koplje u leđa Master planu! I ovaj strašan slučaj otkrili su, inače, aktivisti MOGUL-a. Nakon nekoliko dana iščuđavanja, čelnicima Morskog dobra je preostalo samo da izvijeste nadležne inspekcije i da protiv nepoznatog počinioca podnesu krivične prijave. No, ono što je svakako najvažnije jeste da će teško ikada više biti povraćen prirodni sklad na tom prekrasnom području. Posebno se to odnosi na prava mala jezera nastala odnošenjem pijeska sa zaleđa Velike plaže, dok nema pravih odgovora ni na eksploataciju pijeska na Adi Bojani, te, kako smatraju u MOGUL-u, na netransparentan proces izdavanja nekih gradskih plaža. ,,Samo na taj način izbjeći će se sumnja u korupciju”, dodaje Perović. Istovremeno iz Morskog dobra poručuju Ulcinjanima da će uskoro biti objavljen tender za revitalizaciju pješčanih dina na Velikoj plaži. Govore i o projektu obnove Borove šume, uređenja Velike i Male skele… No, čini se da se odnosi na relaciji opština Ulcinj-Morsko dobro, ipak, popravljaju. Možda tome doprinosi i podrška svih konstituenata lokalne vlasti u Ulcinju novom-starom premijeru Milu Đukanoviću, te zahtjev Nove demokratske snage FORCA da njezin predstavnik bude predsjednik Upravnog odbora tog državnog preduzeća.


BalkanMagazin :: Senka interesa industrije nad epidemijom u Francuskoj: zatvara se jedina fabrika medicinskog kiseonika\npetak, 27. mart 2020 01:28\nJedina fabrika u Francuskoj koja proizvodi medicinski kiseonik, vlasništvo britanskog holdinga Luxfer, kotiranog na berzama – zatvorena je prošle godine. Sada 138 bivših radnika traže da je država nacionalizuje i obnovi proizvodnju. Vlada ćuti, a krajnja desnica i krajnja levica iz političkog predumišljaja - podržavaju radnike\n(ilustracija, Fabrika medicinskog kiseonika, koju su zaposleni okupirali više od dva meseca, po njima je u savršenom radnom stanju ali - zatvorena)\nPosle manjka testova i medicinskih maski koje su volšebno nestale iz strateških rezervi, da li će se ionako dramatično stanje u francuskim bolnicama još više pogoršati uskoro i zbog nedostatka medicinskog kiseonika?\nJedina fabrika u Francuskoj koja proizvodi medicinski kiseonik, vlasništvo britanskog holdinga Luxfer, kotiranog na berzama – zatvorena je prošle godine. Ujedinjeni u sindikat, njenih 138 bivših radnika sada traže da je država nacionalizuje i obnovi proizvodnju. Vlada ćuti, a krajnja desnica i krajnja levica iz očiglednog političkog predumišljaja - podržavaju radnike.\nRadnici su branili fabriku od uništavanja dok nije ograničeno kretanje zbog epidemije 16. marta\nUništavanje fabrike uz podršku države\nBritanski holding Luksfer je 2001. godine kupio ovu fabriku od francuske grupe Péćiney. U novembru 2018. zaposlenima je najavljeno zatvaranje. Radnici su se borili protiv ove odluke i pokušavali makar da spasu alat i mašine koje je država kupila u vreme kada je fabrika bila „cvet francuske industrije“.\nReč je ovde o klasičnoj neoliberalnoj priči u kojoj jedna multinacionala, koja je vlasništvo jednog penzijskog fonda, spekuliše i odlučuje da zatvori fabriku koja dobro posluje i ostvaruje dobit.\n„To je jedina fabrika u zemlji koja može da proizvede 140 hiljada boca medicinskog kiseonika, laganih, visokog kvaliteta koje upotrebljavaju naše bolnice i naši vatrogasci“, rekao je Aksel Peronšik (Axel Peronczyk), bivši radnik fabrike i sindikalni delegat u intervjuu za nedeljnik Marian. „Naši najveći konkurenti nalaze se u SAD, u Kini, Turskoj i Velikoj Britaniji, objasnio je on.\nBivši zaposlenici Luksera žele da spreče uništavanje mašina u njihovoj fabrici, koja je zatvorena 2019. godine (snimljeno 2. marta 2020.)\nKada su odlučili da zatvore fabriku zbog toga što nije konkurentna, ona je još uvek imala profit od million evra i obrtala 22 miliona evra.\n„Kada nas je zatvorio, britanski Luksfer je to učinio kako bi ojačao svoju dominantnu poziciju na tržištu gde može sada skuplje da prodaje boce daleko slabijeg kvaliteta od naših“, objašnjava Peronšik. Da je ovo tačno ukazuje i činjenica da je Luksfer, kako bi formalno zadovolji francuske propise, pokušao da proda fabriku ali je potencijalnom kupcu prodaju uslovio obavezom da ne proizvodi boce sa medicinskim kiseonikom. On dodaje da je inspekcija rada dala za pravo vlasnicima, utvrdivši da ih je Luksfer otpustio iz razloga koji nisu bili ekonomski, ali da je ministarstvo rada odobrilo odluku vlasnika.\nRadnici, međutim, nisu odustali i žalili su se administrativnom sudu. Ostali su da čuvaju fabriku sve do 16. marta kada je u Francuskoj zabranjeno kretanje zbog epidemije koronavirusom.\nNjihova fabrika prozvodila je sto hiljada boca medicinskog kiseonika godišnje za zdravstvene ustanove i tako ostvarivala 60 odsto svog prihoda. To su one iste boce koje ovih dana u odelenjima za reanimaciju i intenzivnu negu upotrebljavaju francuske bolnice, prepune zbog epidemije koronavirusom.\n„Bili smo jedina fabrika u Evropi koja je proizvodila medicinski kiseonik. U Italiji vlada nestašica (medicinskog kiseonika). U Francuskoj uopšte ne znamo u kakvom su stanju zalihe… ali kada shvatimo da nemamo dovoljno – biće prekasno“, upozorio je Peronšik.\nAksel Peronšik, sindikalni delegat i bivši radnik fabrike kiseonika\nNaizgled preobraćeni predsednik\nPošto je otkrio da nema maske i drugu zaštitnu medicinsku opremu u strateškim rezervama, da manjkaju lekari i bolnički kreveti, zahvaljući politici štednje i smanjivanja budžeta koju je i sam sprovodio, predsednik Makron je 12. marta, obraćajući se naciji, rekao da sve „ne može da bude podređeno zakonima tržišta“, da će u budućnosti doći do „prekida“ sa takvom politikom i da će država preuzeti kontrolu nad dobrima i uslugama od vitalnog značaja za Francusku.\nČuvši ovo, naizgled, preobraćenje predsednika Republike od ekstremnog neoliberala u zagovornika državne intervencije, sindikat fabrike se aktivirao i zatražio od vlade da donese odluku o nacionalizaciji i obnavljanju proizvodnje.\nPokrenuta je i peticija (pétition), koju je potpisalo već 15 hiljada građana. U tekstu se podseća da je uprava „već tri puta pokušala da uništi industrijski alat kako bi se onemogućilo ponovno pokretanje proizvodnje ali su bivši zaposleni to sprečili“.\nPeronšik je novinarima potvrdio da bi proizvodnja mogla odmah da se pokrene i da bi polovina nekadašnjih radnika bila spremna da odmah dođe na posao.\nVlada međutim ćuti pre svega iz doktrinarnih razloga.\nPo prvom načelu neoliberalne ekonomije „tržište samo organizuje“, država se u to ne meša po načelu laisser faire.\nKada je fabrika kiseonika radila, proizvodila je oko 950 ovakvih boca dnevno\nPrvo spasavanje berze pa - stanovništva\nRadnici su mogli da budu otpušteni, a fabrika zatvorena iako za to nije bilo ekonomskog razloga, zahvaljujući dekretima koje je izdala Makronova administracija - upravo ime načela „tržište se samo organizuje“, čak i kada je u pitanju privredna aktivnost od strateškog javnog značaja.\nMalo je verovatno da je francuski predsednik Makron sada, zbog epidemije korona virusom, zaista odlučio da promeni politiku i počne da radi u interesu građana i države umesto u interesu krupne industrije i nadržavnih cenatara finansijske moći.\nKada je postalo jasno da je epidemija ozbiljna stvar, Makronova administracija nije krenula da povećava budžet bolnicama već je prvo pomagala pariskoj berzi na kojoj su u drugoj nedelji marta akcije počele vrtoglavo da gube vrednost. Državna banka za investicije počela je da kupuje te akcije 40 najvećih preduzeća na pariskoj berzi - novcem poreskih obveznika, iako je bilo jasno da će one i dalje padati.\nDakle, novcem građana prvo su zaštićene velike grupe čija je dobit od dividendi prošle i pretprošle godine bila rekordna – prešla je 90 milijardi evra. Uz to, da bi je još povećale, ove grupe su samo 2018. otpustile 15 hiljada radnika.\nDa li u ovom ludilu ima metode – kako bi rekao Šekspirov junak – možda ćemo jednog dana i saznati.


Širbegović inženjering - Vodeća pozicija među građevinskim kompanijama u regionu - GRENEF\nŠirbegović inženjering – Vodeća pozicija među građevinskim kompanijama u regionu\nŠta su do sada uradili?\n„Ponosni smo što radimo sa najrenomiranijim firmama u regionu na izuzetno značajnim i zahtevnim projektima gde zajedno sa ostalim učesnicima postavljamo nove standarde u građevinarstvu. Kvalitet naših proizvoda i zadovoljstvo kupaca ostaje naše stalno opredeljenje kao najbolja garancija za uspešno poslovanje”, navode u kompaniji Širbegović.\nŠIRBEGOVIĆ GRADI NAJVEĆI TRŽNI CENTAR U REGIONU\nArmirano betonska konstrukcija kompanije Širbegović iz Gračanice postavljena je na najvećem regionalnom tržnom centru „Belgrade Waterfront Galerija” u Beogradu, objavljeno je na stranici ove bh. kompanije. BW Galerija, najveći regionalni tržni centar, postaće ključna maloprodajna, zabavna i destinacija za provođenje slobodnog vremena.\nfoto: Širbegović Inženjering / Tržni centar „BW Galerija” Beograd, Srbija\nZAGREB DOBIO NOVI TRŽNI CENTAR\nNa 8.000 kvadratnih metara u Zagrebu otvoren je novi trgovački centar Arena Park. Ono što treba istaći jeste da je radove na izgradnji armirano-betonske konstrukcije izvodila kompanija Širbegović Inženjering iz Gračanice. Tomislav Dekalić, donedavni direktor Arena Centra u razgovoru za Poslovni dnevnik je otkrio kako se radi o investiciji od oko 12 miliona eura. Iza ove investicije stoji južnoafrička grupacija NEPI Rockcastle, vlasnik Arena centra, ima 11 prodavnica i kafiće.\nNačelnik opštine Rogatica Milorad Jagodić potpisao je ugovor o izvođenju prve faze radova na izgradnji sportske dvorane u Rogatici. Vrednost ovih radova je 404.000 KM, a izvođač je kompanija Širbegović iz Gračanice. Prva faza obuhvata zemljane i betonske radove, a reč je o najsavremenijoj sportskoj dvorani koja će imati 890 mesta, pomoćnu salu za treninge, službene i poslovne prostore.\nBranilaca grada bb, 75320 Gračanica, BIH\nT. +387 35 700 000\nF. +387 35 700 979\nPogled u daljinu i izvanredan komfor – Porodična kuća u Južnom Tirolu\nAS Purain – filter za kišnicu\nZidovi od slame i u Srbiji – Balirana slama u građevinarstvu\nBalirana slama kao građevinski element najpoznatija je kao odličan termoizolator …\nPonovna izgradnja srušenog vijadukta u Đenovi koštaće 150 do 200 …\nFuturistička ideja koja postaje realnost\nSAMOODRŽIVE zgrade Samoodržive zgrade su zgrade zamišljene, projektovane i izvedene …\nTeslin solarni krov spustio cenu na nivo običnog!\nDobre vesti za one koji žele da implementiraju Teslin solarni …\nLINOLEUM-zato što priroda nikada ne izlazi iz mode\nMa koliko da se ponuda sintetičkih podnih obloga stalno obogaćuje, …


Nisu sve noge iste: Evo koliko zarađuju fudbalerke - Nova ekonomija\nNisu sve noge iste: Evo koliko zarađu...\nGoal.com, Nova ekonomija\nŽenska fudbalska reprezentacija Engleske je pobedila u četvrtini finala Norvešku sa 3-0 i pokušaće da osvoji Svetsko prvenstvo, koje je trenutno u toku u Francuskoj. Sajt Goal istražuje koliko su fudbalerke Engleske plaćene u odnosu na svoje kolege.\nRavnopravnost polova u fudbalu je tema, koja se ponovo našla u fokusu, jer je trenutno u toku Svetsko prvenstvo u fudbalu za žene u Francuskoj.\nTrenutni šampion sveta je reprezentacija SAD-a, a fudbalerke Engleske su jedan od favorita da skinu Amerikanke sa trona. U Engleskoj javnosti se pokrenulo pitanje plata fudbalerki u odnosu na njihove kolege, koji profesionalno igraju u Engleskoj Premier ligi.\nEngleske reprezentativke su dobile ugovore od fudbalskog saveza po kojima dobijaju 25.000 funti godišnje, odvojeno od svojih ugovora, koji su potpisani sa klubovima u kojima igraju, a postoji i mogućnost bonusa od dodatnih 5.000 funti.\nTajms je nedavno objavio da će Lavice (Lionesses - nadimak fudbalerki Engleske) dobiti dodatnih 50.000 funti pojedinačno, u slučaju osvajanja Svetskog prvenstva u Francuskoj. Ova suma je veća od prosečne zarade, koju pojedinačno mogu zaraditi za celu godinu bavljnja fudbalom.\nPored ovih ugovora, igračice regularno zarađuju od svojih ugovora sa klubovima, pa je tako otkriveno da kapitenka reprezentacije Engleske i fudbalerka Mančester Sitija Stefani Hoton zarađuje oko 65.000 funti godišnje ne računajući poreze.\nHoton svakako ima natprosečnu zaradu u odnosu na svoje koleginice, a primera radi prosečna zarada fudbalerki Liona u Francuskoj je 35.718 funti godišnje.\nNaravno ove zarade se ne mogu porediti sa zaradama fudbalera. Garet Bejl iz Real Madrida i Aron Ramzi, koji je nedavno potpisao za Juventus zarađuju oko 300.000 funti nedeljno, a najplaćeniji Engleski igrač u Premier ligi je Rahim Sterling, koji istu tu zaradu svake nedelje dobije od Mančester Sitija, što je u proseku 52 puta više od godišnje zarade najboljih fudbalerki u svetu.\nImamo i primere Harija Kejna, Vejna Runija, Luka Šoa i Rosa Barklija, koji zarađuju preko 150.000 funti na nedeljnom nivou, pa je jasan zaključak da fudbaleri zarađuju neuporedivo više novca od svojih koleginica u istom sportu.\nŽene u Srbiji duže rade neplaćene poslove od mu...\nRCC: Žene su ključ za oslobađanje ekonomskog po...


ODRŽANA SJEDNICA VIJEĆA MINISTARA: Donesena Odluka o privremenom finansiranju institucija BiH | Slobodna Bosna\nODRŽANA SJEDNICA VIJEĆA MINISTARA: Donesena Odluka o privremenom finansiranju institucija BiH\nVijeće ministara BiH, na prijedlog Ministarstva finansija i trezora, na današnjoj sjednici donijelo je Odluku o privremenom finansiranju institucija Bosne i Hercegovine za period januar - mart 2018. godine.\nPrivremeno finansiranje u periodu januar - mart naredne godine utvrđeno je u iznosu 237,5 miliona KM i na nivou je četvrtine sredstava odobrenih za finansiranje institucija u skladu sa Zakonom o budžetu institucija Bosne i Hercegovine i međunarodnih obaveza za 2017. godinu.\nVijeće ministara BiH donijelo je ovu odluku kako ne bi bilo ugroženo servisiranje vanjskog duga, te nastavak finansiranja višegodišnjih projekata i drugih obaveza na nivou institucija Bosne i Hercegovine.\nVijeće ministara BiH je 22. novembra ove godine jednoglasno utvrdilo Nacrt zakona o budžetu institucija Bosne i Hercegovine i međunarodnih obaveza BiH za 2018. godinu i uputilo ga u daljnju proceduru usvajanja, saopćeno je iz Vijeća ministara BiH.\nVijeće ministara Bosne i Hercegovine utvrdilo je danas Prijedlog ugovora o finansiranju između Bosne i Hercegovine i Evropske investicijske banke (EIB) – Autoput Banja Luka – Doboj B, vrijedan 47 miliona eura.\nSredstva su namijenjena izgradnji autoputa s dvjema trakama dužine 72 kilometra između Banje Luke i Doboja, koji je paralelan s Koridorom X u Hrvatskoj te se spaja na Koridor Vc, saopćeno je iz Vijeća ministara BiH.\nSredstvima EIB-a finansirat će se izgradnja dionice Banja Luka – Prnjavor u dužini 35 kilometara, dok je EBRD osigurao sredstva za izgradnju dionice Prnjavor – Doboj, duge 37 kilometara.\nKredit je alociran na Republiku Srpsku s rokom otplate od 25 godina, uključujući grejs period od četiri godine, a završetak projekta planiran je za prvu polovinu 2020. godine.\nPrijedlog ugovora bit će dostavljen Predsjedništvu BiH u daljnju proceduru, a za bh. potpisnika predložen je ministar finansija i trezora.\nVijeće ministara Bosne i Hercegovine utvrdilo je Prijedlog sporazuma o finansiranju Programa aktivnosti prekogranične saradnje Srbija - BiH za 2016. godinu, između Evropske komisije, Vlade Republike Srbije i BiH.\nSporazumom, vrijednim 2.352.941 eura, od čega je grant Evropske unije dva miliona eura, namjera je unaprijediti socijalno-ekonomski razvoj u pograničnom području dviju država koje obuhvata 67 općina u BiH i 31 općinu u Srbiji.\nPeriod izvršenja ovog sporazuma je 12 godina, a operativno provođenje šest godina od njegovog stupanja na snagu.\nMinistarstvo finansija i trezora dostavit će Prijedlog sporazuma Predsjedništvu BiH u daljnju proceduru, a za bh. potpisnika predložen je direktor Direkcije za evropske integracije, saopćeno je iz Vijeća ministara BiH.\nDržavna garancija za ugovor o zajmu između JP Autoputevi RS i EBRD-a\nVijeće ministara BiH, na prijedlog Ministarstva finansija i trezora, na današnjoj sjednici donijelo je Odluku o odobravanju izdavanja državne garancije u iznosu 70 miliona eura po Ugovoru o zajmu (projekt Koridor Vc u Republici Srpskoj – dio I) između JP Autoputevi Republike Srpske d.o.o. Banja Luka i Evropske banke za obnovu i razvoj (EBRD).\nIzgradnjom autocestovne veze Banja Luka – Doboj omogućit će se povezivanje evropskog pravca E 661 (Gradiška – Banja Luka – Mrkonjić Grad – Livno – Split) i Koridora Vc (Šamac – Doboj – Zenica – Sarajevo – Mostar – Ploče), čime se Republika Srpska uključuje u razvoj cestovne infrastrukture u BiH, saopćeno je iz Vijeća ministara BiH.\nVijeće ministara BiH podržalo je prijedlog Ministarstva sigurnosti i produžilo upotrebu EU-Laissez Passer koji izdaju mjerodavna tijela Savezne Republike Njemačke, a koji će važiti za državljane Bosne i Hercegovine prilikom njihovog povratka/protjerivanja u Bosnu i Hercegovinu do 30. juna 2018. godine.\nPrema Informaciji, u posljednje dvije godine od mjerodavnih tijela SR Njemačke najavljen je dolazak 1.938 osoba, od kojih su u BiH vraćena 934 bh. državljanina. Od toga je 377 osoba prihvaćeno sa EU-Laissez Passer dokumentom, 525 sa pasošem BiH, a njih 2l sa ličnom kartom i 10 sa putnim listom BiH.\nIstovremeno je odbijen prihvat 40 osoba, od kojih je 36 zaustavljeno u Njemačkoj, a četiri su vraćene iz Sarajeva, zato što je provjerama utvrđeno da nisu državljani BiH. Uz to, jedan državljanin BiH je prihvaćen s validnim putnim dokumentom strane države, saopćeno je iz Vijeća ministara BiH.\nIz budžeta Ministarstva civilnih poslova BiH za deminiranje izdvojeno 100.000 KM\nVijeće ministara Bosne i Hercegovine donijelo je Odluku o raspodjeli sredstava iz budžeta Ministarstva civilnih poslova za realizaciju protuminskog djelovanja u Bosni i Hercegovini za 2017. godinu, u ukupnom iznosu 100.000 KM.\nOd ovih sredstava Gradu Doboju raspoređeno je 40.000 KM, a općinama Novi Travnik i Travnik po 30.000 KM, saopćeno je iz Vijeća ministara.\nVijeće ministara BiH donijelo Pravilnik o izgledu policijske uniforme\nVijeće ministara Bosne i Hercegovine, na prijedlog Ministarstva sigurnosti, na 127. sjednici donijelo je Pravilnik o izgledu policijske uniforme u policijskim tijelima Bosne i Hercegovine, koji prati praksu zemalja Evropske unije.\nPravilnik propisuje vrste i sastavne dijelove policijske uniforme, njene dodatne dijelove, boju, vrste materijala, kroj i oblik, oznake na uniformi, kao i rokove trajanja policijskih uniformi, saopćeno je iz Vijeća ministara BiH.\nVijeće ministara utvrdilo olakšice za putovanja građana BiH i Makedonije\nPrijedlog sporazuma sa Izvještajem o obavljenim pregovorima bit će dostavljen Predsjedništvu BiH, a za bh. potpisnika predložen je ministar vanjskih poslova, saopćeno je iz Vijeća ministara BiH.\nBiH se uključuje u međunarodni sistem zaštite šišmiša\nVijeće ministara BiH na današnjoj sjednici utvrdilo je Prijedlog osnova za vođenje pregovora za pristupanje Bosne i Hercegovine Sporazumu o zaštiti šišmiša u Evropi (EUROBATS), kojem je do sada pristupilo 36 evropskih država.\nPristupanjem ovom sporazumu Bosna i Hercegovina će se uključiti u međunarodni sistem zaštite ugroženih vrsta šišmiša i njihovih staništa u želji da očuva registrirane vrste u našoj zemlji.\nMinistarstvo vanjske trgovine i ekonomskih odnosa BiH dostavit će Prijedlog osnova Predsjedništvu BiH u daljnju proceduru, saopćeno je iz Vijeća ministara BiH.\nRobert Vidović imenovan za v.d. generalnog sekretara Vijeća ministara\nVijeće ministara BiH na današnjoj sjednici imenovalo je Roberta Vidovića za vršioca dužnosti generalnog sekretara Vijeća ministara BiH na period do tri mjeseca, počev od 1. januara 2018. godine, saopćeno je iz Vijeća ministara.\nMemorandum o saradnji BiH i Italije u oblasti poljoprivrede\nVijeće ministara Bosne i Hercegovine je na sjednici utvrdilo Prijedlog za zaključivanje Memoranduma o razumijevanju o saradnji u oblasti poljoprivrede, promociji agro-prehrambenog sektora i ruralnog razvoja između Ministarstva vanjske trgovine i ekonomskih odnosa Bosne i Hercegovine i Ministarstva za politike poljoprivrede, prehrane i šumarstva Republike Italije.\nNa ovaj način dvije države jačaju privredne odnose i saradnju u oblasti poljoprivrede i ruralnog razvoja na principima ravnopravnosti i uzajamne koristi u skladu s pravilima Svjetske trgovinske organizacije (WTO).\nCilj je unaprijediti razmjenu informacija između institucija zaduženih za poljoprivredu, olakšati i potaći veze između poduzetnika te podržati naučne kontakte u oblastima uzgoja i zaštite bilja, poljoprivredno-prehrambene industrije, tehnoloških standarda na poljoprivrednim gazdinstvima i uzgoju te zaštiti životinja.\nPrijedlog za zaključivanje ovog memoranduma bit će dostavljen Predsjedništvu BiH u daljnju proceduru, a za potpisnika je predložen ministar vanjske trgovine i ekonomskih odnosa, saopćeno je iz Vijeća ministara BiH.\nUnaprijediti koordinaciju mjera u slivu rijeke Save\nVijeće ministara Bosne i Hercegovine utvrdilo je Prijedlog osnova za vođenje pregovora radi zaključivanja Protokola o iznenadnim situacijama uz Okvirni sporazum o slivu rijeke Save, kojim četiri države regiona jačaju saradnju u ovoj oblasti.\nZaključivanjem ovog protokola Bosna i Hercegovina, Republika Hrvatska, Republika Srbija i Republika Slovenija, između ostalog, uspostavit će koordinirani ili zajednički sistem mjera, djelovanja, upozorenja i alarma u slivu rijeke Save u slučaju iznenadnih situacija.\nPrijedlog osnova bit će dostavljen u daljnju proceduru Predsjedništvu BiH, a za bh. potpisnika predložen je ministar vanjske trgovine i ekonomskih odnosa, saopćeno je iz Vijeća ministara BiH.\nBolja saradnja sa Sudom u Strazburu\nVijeće ministara BiH utvrdilo je Prijedlog osnova za potpisivanje Protokola 15. i Protokola 16. uz Evropsku konvenciju za zaštitu ljudskih prava i osnovnih sloboda, čime BiH ispunjava svoje međunarodne obaveze.\nPristupanjem ovom protokolu želi se smanjiti broj predmeta pred Evropskim sudom i stvoriti mogućnosti da najviše sudske instance iz BiH mogu tražiti mišljenje Suda u Strazburu o pitanjima koja se odnose na osnovne principe u vezi sa tumačenjem i primjenom prava i sloboda garantiranih Konvencijom ili njenim protokolima.\nNa sjednici je definirano da su Ustavni sud BiH, Sud BiH, Vrhovni sud Federacije BiH i Vrhovni sud Republike Srpske, kao najviši sudovi, nadležne instance za pribavljanje savjetodavnog mišljenja Evropskog suda za ljudska prava u Strazburu u vezi s tumačenjem ili primjenom prava i sloboda iz Evropske konvencije o ljudskim pravima i njenim protokolima.\nMinistarstvo za ljudska prava i izbjeglice BiH dostavit će Prijedlog osnova za potpisivanje Protokola 15. i Protokola 16. uz Evropsku konvenciju za zaštitu ljudskih prava i osnovnih sloboda Predsjedništvu Bosne i Hercegovine, a za bh. potpisnika predložen je šef Stalne misije BiH pri Vijeću Evrope u Strazburu, saopćeno je iz Vijeća ministara BiH.\nVijeće ministara BiH o provođenju zakona o srednjem stručnom obrazovanju\nVijeće ministara Bosne i Hercegovine je na sjednici usvojilo Informaciju Ministarstva civilnih poslova o provođenju Okvirnog zakona o srednjem stručnom obrazovanju i obuci u BiH i doneseno više zaključaka u cilju unapređenja stanja u ovoj oblasti.\nPrema Informaciji, ostvaren je napredak u području usklađivanja nastavnih planova i programa s tržištem rada. Praktično je ostvarena bolja saradnja škola i poslodavaca uspostavljanjem savjetodavnih vijeća u školama i tripartitnih vijeća na nivou entiteta, kantona i Brčko Distrikta BiH koja mogu doprinijeti boljoj saradnji obrazovanja i tržišta rada, politici upisa i većoj zapošljivosti učenika koji završavaju strukovno obrazovanje.\nOčekuje se da još tri kantona svoje zakone usklade sa Okvirnim zakonom o srednjem strukovnom obrazovanju i obuci BiH, i to Srednjobosanski, Hercegovačko-neretvanski i Kanton 10. Ranije su vlastite zakone uskladili Republika Srpska, sedam kantona u Federaciji BiH i Brčko Distrikt BiH.\nVijeće ministara BiH prepoznalo je napredak koji je Agencija za predškolsko, osnovno i srednje obrazovanje postigla u području zajedničkog jezgra nastavnih planova i programa te je ukazano na potrebu daljnjeg rada na revidiranju klasifikacije zanimanja razvoja novih standarda kvalifikacija i zanimanja, kao i evaluacije nastavnih planova i programa, saopćeno je iz Vijeća ministara BiH.\nDUG NIJE DRUG: RS gubi presude po tužbama Vijeća ministara BiH\nČOVIĆ NERVOZAN NAKON SJEDNICE HNS-a: "Ovo je nastavak etničkog čišćenja!"\n07. Jan. 20196\nAMERIČKA PODRŠKA: Uslov za NATO na Vijeću ministara, Srbi protiv, a dokument je toliko važan da je reagovao i...\n27. Dec. 20187


Korona virus: Nema novih smrtnih slučajeva u Srbiji, Tramp pozvao Kinu na odgovornost zbog pandemije - Ozonpress :: internet portal\nDok u Srbiji u poslednja 24 sata od posledica korona virusa nije bilo preminulih, grčke vlasti zabrinute su zbog širenja zaraze među migrantima u izbegličkom kampu na ostrvu Lezbos, a broj smrtnih slučajeva u Americi je premašio 200.000.\nU privremenom kampu na grčkom ostrvu Lezbos, od 7.000 testiranih više od 240 ljudi bilo je pozitivno. Šatori u novom kampu podignuti su posle požara u Moriji ranije ovog meseca.\nU svetu je zabeleženo više od 31,3 miliona slučajeva korona virusa, oporavilo se više od 21,5 miliona, a preminulo je više 966.000 ljudi, pokazuju podaci Univerziteta „Džons Hopkins“.\nsamo da se zna 23/09/2020 u 09:16 Odgovorite\nBrat Si je napravio i pomogao podvalu da svima proda maske shlj kvaliteta koje prave kineski robijasi.\nA nisu ruke oprali nikad.


ŽKK Crvena zvezda organizuje besplatan kamp za devojčice\nBeta 20. avgusta 2015. 12:05\nŽenski košarkaški klub Crvena zvezda organizovaće u Beogradu besplatan kamp za devojčice do 14 godina, na kome će promoter i demonstrator biti reprezentativka Srbije i evropska prvakinja Sonja Petrović.\nOd 23. do 30 avgusta na otvorenim terenima Zvezde na Malom Kalemegdanuodržavaće se svakodnevni treninzi ć od 19.00, a sve devojčice koje budu učestvovale imaće priliku da uče od Sonje Petrović.\n„Kamp je besplatan, devojčice na treninge treba da ponesu samo košarkašku loptu i dobru volju da se upoznaju i nauče nešto više o igri pod obručima u kojoj je naša ženska reprezentacija šampion Evrope“, rekao je rukovodilac kampa Predrag Stanojčić, pomoćnik u stručnom štabu prvog tima crveno-belih i trener Zvezdinih juniorki i kadetkinja, sa kojima je šampion Srbije poslednje tri godine.\nStanojčić je kazao da želi da ovaj kamp bude „inicijalna kapisla“ za stvaranje ženskog pionirskog tima i škole košarke Crvene zvezde za devojčice u kojima će se stvarati igračice za prvi tim.\nNekadašnja igračica Zvezde i jedna od najboljih košarkašica Srbije Sonja Petrović rekla je da je rado prihvatila poziv da bude promoterka i demonstratorka.\n„Sa zadovoljstvom sam prihvatila učešće na ovom kampu, jer je ideja da uspeh koji je ostvarila ženska košarkaška reprezentacija Srbije ovog leta iskoristimo na pravi način i ovaj sport približimo što većem broju devojčica. Zato će kamp i biti besplatan, a meni će biti veliko zadovoljstvo da se družim sa devojčicama koje vole košarku i da im prensem deo mog znanja i iskustva“, rekla je ona.\nPetrovićeva je kazala da je Srbiji potrebno što više ovakvih akcija i pozvala je devojčice da u što većem broju dođu.\n„Potrebno nam je što više ovakvih akcija kojima ćemo popularizovati košarku među devojčicama, jer samo proširenjem baze u budućnosti možemo da očekujemo podizanje kvaliteta ženske košarke. Sigurna sam da imamo mnogo talentovane dece i nadam se da će ovaj kamp pomoći da taj talenat bude prepoznat. Ja sam karijeru počela u Crvenoj zvezdi, pa počnite i vi. Pozivam sve zainteresovane dovojčice da dođu na Kališ da igramo i da se igramo košarke“, rekla je ona.


Turistički poslenici apeluju na zdravstvene vlasti da dozvole dočeke na trgovima » Javni Servis\n17 Decembra, 2021 17 Decembra, 2021 madmin84Napiši komentar\nTuristički radnici, ugostitelji i organizatori koncerata apelovali su na zdravstvene vlasti da još jednom ipak razmotre mogućnost da dozvole organizovanje dočeka Nove godine na trgovima u kontrolisanim uslovima i uz kovid potvde, kao što će, prema trenutno aktuelnim epidemiološkim mjerama, to biti dozvoljeno u hotelima, klubovima i diskotekama, prenosi Pobjeda.\nPredśednik budvanskog Udruženja ugostitelja Aleksandar Jovanović za Pobjedu je kazao da bi bila nemjerljiva šteta za kompletnu turističku privredu, a posebno za grad Budvu, da se doček Nove godine na otvorenom ne organizuje već drugu godinu zaredom.\n„Apelujemo da se nađe način, uvaži naša argumentacija, da se dogovorimo o nekom minimumu uslova. Smatramo da je dvije godine ne organizovati doček u Budvi, koja je prijestonica crnogorskog turizma, neprihvatljiva stvar, a posebno jer vidimo da gradovi u okruženju organizuju dočeke Nove godine”, naglasio je Jovanović.\nOn smatra da je moguće uz dobru organizaciju realizovati dočeke Nove godine na trgovima, po istom principu kako su se ljetos organizovali festivali na Crnogorskom primorju, poput Sea Dance-a, ili kako se organizuje Novogodišnji bazar u Podgorici ili sportski događaji poput košarkaških ili fudbalskih utakmica.\nSa njim je saglasan i muzički producent i organizator brojnih događaja i festivala kao što su City Groove u Podgorici, Royal Music, ali i dočeka novih godina u Baru, Kotoru, Budvi, godinama unazad, Dragan Bulajić koji za Pobjedu kaže da, bez želje da ocjenjuje epidemiološku situaciju ili mjere kojima se zdravstvene vlasti bore protiv pandemije, ukazuje na to da je mjere na otvorenom prostoru moguće kontrolisati.\n„Ukazujemo na pozitivne primjere koje smo zajedno realizovali, muzičke festivale i koncerte tokom ljeta, a nijesmo izazvali klastere i rast oboljelih. Dakle, samo tražimo iste uslove kao i za zatvorene prostore, sa garancijom da je to moguće kontrolisati i realizovati”, kazao je on.\n„Sugerisali smo da će zabrana generisati mnoštvo privatnih zabava koje niko neće moći kontrolisati. Vjerujem da će Ministarstvo sagledati sve aspekte i dozvoliti koncerte uz iste uslove kao u zatvorenom prostoru”, zaključio je Bulajić.\nTagged Budva Doček Nove Godine Pobjeda Turizam Crna Gora


Amerikanac “dobio sve odgovore” u rusko-srpskom centru – BiGportal.ba\nAmerikanac “dobio sve odgovore” u rusko-srpskom centru\nPomoćnik vojnog atašea u ambasadi SAD u Srbiji posetio je tokom dana srpsko-ruski humanitarni centar u Nišu i “informisao se o radu te ustanove”.\nKako je saopšteno, Predstavnika SAD Hajruma Garvina su sa istorijatom osnivanja, strukturom i pravnim osnovama funkcionisanja Centra kao međuvladine organizacije upoznali kodirektor Vjačeslav Vlasenko i službenici koji tu rade.\nKako se navodi, bilo je reči o značajnom doprinosu Centra u sprečavanju i otklanjanju posledica elementarnih nepogoda u Srbiji i drugim državama u regionu, o pružanju hitne humanitarne pomoći, povećanju efikasnosti srpskog nacionalnog sistema reagovanja na vanredne situacije.\nU tom su smislu pomenuli i obuku srpskih stručnjaka u obrazovnim ustanovama MCHS-a Rusije i nastavnim kompleksima na teritoriji Centra, kao i vežbe i treninga, te isporuku moderne vatrogasne i spasilačke tehnike za Srbiju.\n“Predstavnik SAD je dobio iscrpne odgovore na sva pitanja koja je imao, uključujući i ona u vezi s nacrtom rusko-srpskog međuvladinog sporazuma o uslovima boravka, privilegijama i imunitetu osoblja Centra”, navodi se u saopštenju.\nTakođe, gosti su imali mogućnost da se neposredno upoznaju sa materijalno-tehničkim resursima Centra, a posebno interesovanje izazvao je centar koji upravlja u kriznim situacijama (CUKS).\n“Poseta predstavnika Ambasade SAD je još jedna potvrda apsolutne transparentnosti rada Centra, čiji je cilj isključivo rešavanje zadataka u oblasti reagovanja na vanredne situacije i pružanje humanitarne pomoći u Srbiji i drugim balkanskim državama. Američki gosti nisu izneli nikakve primedbe u tom pogledu, a informisani su još da će uskoro jedinica SRHC-a zadužena za humanitarno razminiranje početi s čišćenjem teritorije Srbije, dok će iz Rusije stići prvi deo opreme i tehnike namenjene popunjavanju rezervi Centra i nastavno-trenažnoj obuci.”, navodi se.\nU saopštenju o ovoj poseti najavljene su za nerednu sedmicu posete delegacija drugih ambasada, izmedju ostalih za 18. jul planirana je poseta predstavnika ambasada Austrije, Švajcarske i Poljske.


Svetski dan obolelih od retkih bolesti – RTV SUNCE Arandjelovac\nHome » Aranđelovac » Svetski dan obolelih od retkih bolesti\nin Aranđelovac 28/02/2019\nPoslednji dan februara u celom svetu posvećen je obolelima od retkih bolesti. Poznato je više od šest i po hiljada retkih bolesti, većina je genetski uzrokovana, a najčešće pogađaju decu. Iako neku retku bolest može da ima tek jedna osoba na planeti, oboleli nisu retki, jer u Evropi čak 29 miliona ljudi ima neku retku bolest. U Srbiji oko pola miliona naših građana.\n„Postoje osobe koje još uvek nisu ostvarile pravo na terapiju i trenutno čekaju, a sa druge strane ako znamo da za svega pet odsto retkih bolesti uopšte postoji lečenje, imamo onih 95 odsto kojima je potrebna drugačija vrsta nege“, navodi Badnjarevićeva.\n„Tu se oboleli susreću sa nizom problema. Govorimo i na ovaj dan o toj famoznoj šifri koju treba da ima svaka retka bolest i da ta retka bolest bude registrovana u Registru retkih bolesti kako bi se dalje lakše planirala zdravstvena zaštita“, dodaje Badnjarevićeva.\n„Bilo da su to dve ili 22 milijarde dinara, dok god postoje oni oboleli za koje terapija postoji, a nisu ostvarili prava na njih ta sredstva su nedovoljna“, istakla je predsednica Nacionalne organizacije za retke bolesti i apelovala da se za sve obolele obezbedi terapija i drugi vidovi zaštite.\nU Novom Sadu koncertom „Retko ali važno“ večeras će biti obeležen dan posvećen obolelima od retkih bolesti.\n„Svi oni koji mogu da dođu na koncert dobrodošli su večeras od 21 čas u Novom Sadu u Stidiju M“, rekla je Badnjarevićeva.\nObjasnila je da se karte mogu kupiti preko „Gigstiksa“, preko interneta, a u Novom Sadu na prodajnom mestu u „Pariskom magazinu“.\n„Za sve one koji ne mogu da dođu na koncert, a imaju potrebu da pomognu obolelima od retkih bolesti to mogu da urade tako što će kupiti kartu podrške. Karta podrške je ustvari simoblična donacija u iznosu od 1.000 dinara koliko košta i karta“, dodala je Badnjarevićeva.\nPrethodna: Davor Štefanek gost Sportskog Saveza Aranđelovca\nSledeća: Brnabić: Nastaviće se trend rasta plata


Nakon eksplozije terenca: Strahinja Stojanović preminuo – Prva.ba\nStrahinja Stojanović /30/, koji je povrijeđen u eksploziji automobila na Novom Beogradu, preminuo je u beogradskom Urgentnom centru, javili su beogradski mediji.\nStojanović je teško povrijeđen u eksploziji džipa u pokretu u Ulici Omladinskih brigada u Novom Beogradu. Bio je u kritičnom stanju nakon reanimacije na licu mjesta, a mediji su javili da su mu amputirane obje noge.\nU eksploziji za koju se vjeruje da je daljinski detonirana, pored Stojanovića povrijeđena je i državljanka Kolumbije.\nOvo je bio drugi pokušaj ubistva Strahinje Stojanovića, na koga je 11. avgusta u beogradskom naselju Galenika već pokušan atentat.\nStojanović je imao ozbiljan kriminalni dosije i više puta je privođen, hapšen i osuđivan zbog različitih teških krivičnih djela, prenijeli su mediji.


Fudbal - Fudbaleri Železničara sve bliži cilju\nFudbaleri Železničara sve bliži cilju\nNapisano u kategoriji Fudbal, 13 maja, 2014\nFudbaleri pančevačkog Železničara uspešno nastavljaju svoj pohod ka Vojvođanskoj ligi. Oni su u 25.kolu Prve južnobanatske lige pobedili Radnički u Barandi sa 2:0, i tako se osamili sa Slogom iz Plandišta u vrhu tabele. Još jednom sigurnom i disciplinovanom igrom „Želja“ je kontrolisao igru tokom celog susreta, a golovima Stefana Peševskog u 37. i kapitena Edina Tahirovića u 67.minutu su upisali vrlo važna tri boda. Četa Siniše Radulovića tako je nastavila pobednički niz od sedam uzastopnih trijumfa ovog proleća.\n„Potvrdili smo kvalitet protiv veoma dobrog tima Radničkog i to na njihovom terenu. Za nas je to bila ključna utakmica kako bismo se odlepili od njih na tabeli. Zato je ova pobeda protiv direktnog konkurenta izuzetno važna za plasman u viši rang takmičenja. Mislim da je bila lepa fudbalska predstava, okršaj dve dobre ekipe iz vrha tabele i naravno, evrogol, u kojem je publika mogla da uživa. Očekuje nas duel sa Kolonijom na našem terenu i potrudićemo se da dođemo do nova tri boda koja bi nas dodatno približila ostvarenju cilja“\n– izjavio je za poluvreme.rs trener Radulović.\nŽelezničar posle nove pobede i dalje zauzima drugo mesto sa 51 osvojenim bodom, dva manje od prvoplasirane Sloge i čak sedam više u odnosu na Slaviju iz Kovačice. Sledeće, 26.kolo igra se u nedelju, 18.maja, kada na SRC Mladost dolazi Kolonija iz Kovina. Biće to prava prilika za „Želju“ da se revanšira Kovincima za poraz iz prvog dela prvenstva i napravi dobru uvertiru pred derbi u Plandištu.


PRVI U SVETU: Ruski "Vektor" proizvodiće vakcinu od novembra? | Novosti.RS\nPRVI U SVETU: Ruski Vektor proizvodiće vakcinu od novembra?\n"Očekujemo da proizvodnja počne već u novembru ove godine, tako da ćemo, kada se približi kraj ove i početak sledeće godine, moći da govorimo o prelasku na vakcinaciju barem ljudi iz rizičnih grupa, uz kasniji prelazak na masovno vakcinisanje", rekao je Maksjutov, a prenosi Tass.\nVicepremijerka Rusije Tatjana Golikova ranije je izjavila da je registracija "Vektorove" vakcine protiv novog korona virusa pred državnim organima predviđena za septembar, a da će prva serija te vakcine biti proizvedena do oktobra.\nRusija vakcina protiv virusa korona korona virus u Rusiji Korona virus\nBOLjA EPIDEMIOLOŠKA SITUACIJA U RUSIJI: Najmanje obolelih i preminulih od aprila\nU RUSIJI je prvi put od 29. aprila zabeležen broj novoobolelih u jednom danu koji je manji od 6.000, saopštio je danas Centar za borbu protiv virusa kovid-19.\nponedeljak, 20. 07. 2020. u 12:48\nja taj vakcin ni konju nebih dao a kamoli na ljude


Jabuke je lako poneti sa sobom, ne treba da se ljušte, a zbog voćnih kiselina koje se nalaze u kori idealne su za održavanje težine, stvaraju osećaj sitosti.\nVlakna i voda omogućiće da budete siti i brže regulišete telesnu težinu, dok uključivanje sveže jabuke u ishranu i dodavanje u jelima povećava hranljivu vrednost vašeg obroka.\nZbog svih svojih dobrih sastojaka, sveža KIKU jabuka je dobrodošla u ishrani tokom sva četiri godišnja doba. Ovo je posebno istaknuto sa promenama vremena kada dolaze i prehlade, popravite imunitet i povećajte sposobnost organizma da se bori.\nOsim što je korisna za zdravlje, jabuka nas može održati u formi. Zahvaljujući ugljenim hidratima, posebno fruktozi i glukozi, jabuka snabdeva organizam energijom, sprečava umor i pomaže koncentraciji. U skladu je sa fizičkim aktivnostima i odgovara energetskim potrebama treninga.\nZa savršen osećaj svežine: moćni vitamini omogućavaju pravi osećaj zadovoljstva. Za aktivne, brze, za one koji vode računa o svom zdravlju. Prepoznajte pakovanje osvežavajuće plave boje. Ukusna, sočna i slatka aroma autentične jabuke.


Novi Sad od proleća dobija (novu) suvenirnicu\nJedina novosadska suvenirnica već godinama ne radi, jer je objekat koji je za tu svrhu sagrađen u potpunosti neupotrebljiv i neadekvatan, izjavio je za 021 direktor Turističke organizacije Novog Sada Branislav Knežević.\nPrema njegovim rečima, u ovom prostoru od 14 kvadratnih metara ne postoje uslovi za rad, jer nema sanitarnog čvora, a preko leta temprerature mogu biti izuuzetno visoke. "Ceo objekat je u staklu i leti kad upekne bude po 50 stepeni ne pomaže ni klima", rekao je Knežević dodavši da će Novi Sad do početka sledeće sezone sigurno imati suvenirnicu.\n"Da li će biti na tom mestu ili nekom drugom još uvek se ne zna. Ako bude tu pretpostavljam da će biti prilagođeno uslovima za rad", kazao je Knežević za 021 i dodao da ta odluka zavisi od Poslovnog prostora i Grada.\nPo njegovom mišljenju sadašnja suvenirnica nalazi se na dobroj lokaciji, budući da se nalazi odmah uz pristanište, ali je nezgodno to što u njoj ne može da bude više od troje ljudi istovremeno jer je prostor izuzetno uzak. Prema podacima Kapetanije, u luku Novi Sad u sezoni pristigne oko 200 brodova sa po 400 turista.\nPodsećamo, suvenirnica je otvorena 2011. godine u okviru projekta USAID "Oživljavanje obale Dunava", a celokupan projekat, koji je podrazumevao izgradnju ovog objekta, postavljanje tabli sa obaveštenjima o spomenicima, postavljanje turističke signalizacije i info pultova, koštao je 90.000 dolara. (V. K.)\n08:01\tStambena novogradnja - investitori\n07:45\tParkinzi i garaže\n21:04\tRekonstrukcija pruge Subotica - Novi Sad - Beograd\n16:27\tBezbednjakovo | Jugovićevo\n14:44\tRekonstrukcija fasada i objekata\n09:13\tIstorija grada, stare slike, priče i sećanja\n07:36\tStambena novogradnja - praćenje gradilišta\n00:09\tCene stanova


Nazad SVET IZ DOBA JURE – NADMOĆ\nOvog leta doživite epsko finale Sveta iz doba jure kada se dve generacije udruže po prvi put. Krisu Pratu i Brajs Dalas Hauard pridružuju se dobitnica Oskara Lora Dern, Džef Goldblum i Sem Nil u filmu SVET IZ DOBA JURE- NADMOĆ, smeloj, novoj avanturi koja oduzima dah, stiže u pravo vreme i prostire se širom sveta. Od stvaraoca i reditelja Sveta iz doba jure Kolina Trevoroa, NADMOĆ se odvija četiri godine nakon što je Isla Nublar uništen. Dinosaurusi sada žive - i love - zajedno sa ljudima širom sveta. Ova krhka ravnoteža će preoblikovati budućnost i odrediti, jednom zauvek, da li će ljudska bića ostati glavni predatori na planeti koju sada dele sa najstrašnijim stvorenjima u istoriji. SVET IZ DOBA JURE - NADMOĆ, koji stiže iz kompanija Universal Pictures i Amblin Entertainment, pokreće franšizu vrednu više od 5 milijardi dolara, na smelu, neistraženu teritoriju, sa do sada neviđenim dinosaurima, vratolomnom akcijom i zapanjujućim vizuelnim efektima.


Ražnatović nahvalio Jokića – SOS KANAL PLUS\nMenadžer Nikole Jokića i jedan od najzaslužnijih ljudi za “velike visine” koje je Jokić već dosegao u karijeri, Miško Ražnatović je, u ekskluzivnom intervjuu za TANJUG, pohvalno govorio o osvajaču ovosezonske MVP nagrade regularne sezone NBA lige. Mi vam prenosimo šta je tačno Ražnatović rekao o košarkašu Denvera ali i o Vasiliju Miciću, budućim planovima i tako dalje.\n” Nikola je ovim priznanjem dosegao vrhunac, ono ka čemu teži svaki profesionalni košarkaš – da zvanično bude proglašen najboljim igračem sveta.”\nZaslužni za uspeh?\n” Tu prvenstveno i bez ikakve dileme izdvajam ulogu njegove porodice, koja je uvek bila uz njega i koja je udruženim snagama uradila sve da Nikola nastavi da ima stabilnost i bazu u Denveru. Posebno priznanje pripada njegovom bratu Strahinji, koji je ceo svoj život podredio Nikolinom uspehu, koji mu nije dozvolio da poklekne kada je bilo najteže, koji ga je bodrio, gajio i oblikovao na tom trnovitom i teškom putu ka vrhu. Nikolina braća ne propuštaju njegove utakmice i predstavljaju izuzetno bitne karike u njegovoj sveobuhvatnoj igri, jer obojica imaju košarkaško iskustvo i znaju kako da ga posavetuju. Moram da spomenem trenere Nebojšu Vagića i Dejana Milojevića koji su strpljivo brusili njegov talenat i napravili ga igračem spremnim za NBA. Nepravedno bi bilo ne pomenuti kondicionog trenera Marka Ćosića, koji je uložio veliki trud u preoblikovanje Nikolinog tela, kao njegove bivše saigrače Ratka Vardu i Novicu Veličkovića, koji su mu bili velika podrška na terenu na samom početku. Svi smo mi, svako na svoj način, sudeonici u ovome što je Nikola Jokić danas, ali je on taj koji svako drugo veče izlazi na teren i on je sigurno podneo najveću žrtvu od svih. On je taj ko je napravio uspeh, kojim se svi ponosimo.”\nNVP titule u NBA i Evroligi?\n” Ovo je godina neverovatnih uspeha u svakom smislu. Za Jokića, Micića, mene lično, kao i za klub u kome su obojica na neki način ponikli. Zaista sam presrećan sto su mi njih dvojica svojim talentom, ambicijom i istinskom ljubavlju prema igri omogućili da se danas dičim pozicijom prvog agenta u istoriji, koji je u istoj godini zastupao najboljeg igrača u Evroligi i najboljeg igraca u NBA.”\n” Dominira potreba da se na neko vreme isključim iz medija i svega drugog što nema direktne veze sa mojim poslom i fokusiram se na pronalaženje klubova za igrače, imajući u vidu da je sada sezona transfera. Neka rezultati mojih igrača govore za mene u budućnosti.”


Osnovana prva energetska zadruga u Srbiji - Sunčani krovovi\nOsnovana prva energetska zadruga u Srbiji – Sunčani krovovi\nGrađani Šapca različitih profesija osnovali su prvu energetsku zadrugu u Srbiji – Sunčani krovovi. Veoma brzo zadruga će pokrenuti crowdfunding kampanju za svoj prvi projekat, a to je instaliranje solarne fotonaponske elektrane na krovu Javno-komunalnog preduća Toplana-Šabac.\nEnergetske zadruge su u poslednjih nekoliko godina, u Evropi, postale sve češći vid organizovanja građana, a u regionu je veoma aktivna hrvatska Zelena energetska zadruga (ZEZ).\nUpotrebom OIE moguće je smanjiti upotrebu fosilnih goriva, troškove grejanja i električne energije, ali i doprineti smanjenju emisija\nSlobodan Jerotić, direktor Toplane-Šabac, kaže za Balkan Green Energy News da je zadruga otvorena za sve koji žele da učestvuju u njenim aktivnostima bez obzira na mesto stanovanja.\n„Inicijativa je proistekla iz želje da se pokaže da je moguće okupiti ljude sličnih interesovanja oko jedne dobre ideje. Naravno, osnovni cilj je realizacija projekta koji nudi alternativno rešenje za pitanja komunalne energetike. Upotrebom obnovljivih izvora energije, u ovom slučaju solarne energije, moguće je smanjiti upotrebu fosilnih goriva, smanjiti troškove grejanja i troškove za električnu energiju ali i značajno doprineti smanjenju emisija gasova sa efektom staklene bašte“, objašnjava Jerotić.\nEnergetska zadruga svoje funkcionisanje, međutim, ne zasniva samo na entuzijazmu pojedinaca, već i na komercijalnoj osnovi. Energija proizvedena iz fotonaponskih centrala, koje mogu biti smeštene na krovovima privatnih kuća, ali i na krovovima javnih objekata, donosi prihod od prodaje energetskim subjektima koji se bave trgovinom električnom energijom ili uštede ako se koristi za sopstvene potrebe.\nEnergetske zadruge „nevidljive“ za finansijske institucije\n„Ovo je prva energetska zadruga u Srbiji, te osim iskustava iz EU gde postoji veliki broj energetskih zadruga, sve što smo uradili rezultat je našeg razumevanja legislative i tehničke regulative. Nažalost, ne postoje podsticajni mehanizmi, a poseban problem je to što su energetske zadruge „nevidljive“ za finansijske institucije“, ističe Jerotić.\nZadruge bi trebalo da dobiju tretman aktivnosti od javnog interesa\nPrema njegovim rečima, energetske zadruge bi trebalo da dobiju tretman aktivnosti od javnog interesa, zato što u prvi plan postavljaju proaktivne lokalne zajednice. Legislativa bi trebalo da omogući da lokalna administracija na jednostavan način prihvati projekte koje realizuju ove zadruge, a na državnom nivou da ih tretira kao komplementarne velikim energetskim sistemima, a ne kao konkurenciju s kojom velike energetske kompanije treba da se bore na tržištu.\nZnačajnu pomoć u osnivanju zadruge, kako kaže, pružili su im prijatelji iz UNDP, kancelarije u Begradu, i Zelena energetska zadruga (ZEZ) iz Hrvatske. Bez njihove podrške, dodaje, teško da bi se upustili u ovakav projekat.\nInvesticija procenjena na 15.000 evra\nPrvi projekat koji zadruga razvija je izgradnja fotonaponske centrale na krovu poslovne zgrade Toplane-Šabac”. Izvedena je tehno-ekonomska analiza, urađen je idejni projekat i kroz objedinjenu proceduru u skladu sa Zakonom o planiranju i izgradnji, podnet je zahtev za odobrenje za izvođenje radova.\nPrvi kilovatsati električne energije mogli bi biti proizvedeni do kraja 2019. godine ili tokom januara 2020.\nPriprema se medijska kampanja i pokretanje crowdfunding kampanje za prikupljanje sredstava koje bi zadruga upotrebila za izgradnju elektrane. Planirana snaga je 16,5 kW a procenjena investicija 15.000 evra.\nFinansijski i drugi detalji vezani za realizaciju projekta će biti objavljeni do kraja novembra, a sa realizacijom projekta ćemo otpočeti odmah nakon okončanja kampanje i ukoliko ostanemo u planiranom vremenskom okviru, prvi kilovatsati električne energije mogli bi biti proizvedeni do kraja 2019. godine ili tokom januara 2020, što je možda izvesnije, najavljuje Jerotić.\nTagovi: energetska zadruga, solarna elektrana, Zelena energetska zadruga\nPočetna » Vesti » OIE » Osnovana prva energetska zadruga u Srbiji – Sunčani krovovi


Исламска држава окреће Европу ка Русији!\nIslamska država okreće Evropu ka Rusiji!\nNekoliko dana posle terorističkog napada koji je u Parizu izvela Islamska država, predsednik Francuske Fransoa Oland došao je do otkrića da je ID, a ne predsednik Sirije Bašar el Asad, neprijatelj Francuske.\nNe samo da Francuska prestaje da zahteva Asadov odlazak, već mu pruža i posrednu podršku u njegovoj borbi protiv ID uz pomoć Rusije i Irana.\nNekoliko dana posle terorističkog napada koji je u Parizu izvela Islamska država, predsednik Francuske Fransoa Oland došao je do otkrića da je Islamska država, a ne predsednik Sirije Bašar el Asad, neprijatelj Francuske.\nOvo otkriće — ma koliko delovalo očigledno, jer su Francusku napali islamisti, a ne Asadovi lojalisti koji se uostalom i sami bore protiv istih islamista — već je počelo da proizvodi ozbiljne posledice u vidu neočekivanog približavanja Francuske i Rusije. Kako će reagovati Sjedinjene Američke Države?\nTo Olandovo otkriće koje Francusku najednom izuzima iz hora Asadovih oponenata koji nastavljaju da ponavljaju, kao predsednik SAD Barak Obama ovih dana, kako sirijski predsednik mora da ode, pa čak i govore da je on, rečima predsednika Turske Redžepa Tajipa Erdogana, „glavni razlog humanitarne krize i rastućeg terorizma u regionu… Asad je državni terorista…“\nŠtaviše, ne samo da — pritisnuta terorističkim napadom Islamske države i neposrednom pretnjom ove organizacije — Francuska prestaje da zahteva Asadov odlazak, već mu pruža i posrednu podršku u njegovoj borbi protiv Islamske države uz pomoć Rusije i Irana.\nReč je o rezoluciji Saveta bezbednosti o globalnoj borbi protiv Islamske države, Al Kaide i ostalih islamističkih terorista, koja je usvojena 20. novembra na predlog Francuske i uz sugestije Rusije (otkrio je to ruski predstavnik u Savetu bezbednosti Vitalij Čurkin, rekavši da je predlagač rezolucije, Francuska, usvojila neke „važne ispravke koje je predložila Rusija“).\nFrancuska rezolucija ima još barem dva itekako važna detalja sa ozbiljnim (geo)političkim implikacijama: Al Kaida i organizacije povezane sa njom proglašeni su, nalik Islamskoj državi, za „pretnju međunarodnom miru i bezbednosti“ i zatražena je od članica Ujedinjenih nacija (tačka 6 usvojene francuske rezolucije) da stupe u ozbiljnu borbu protiv „finansiranja terorizma“.\nI jedan i drugi detalj udaraju po SAD i njenim saveznicima.\nDepeša američke diplomatije 09STATE131801 (30. decembar 2009. godine), naime, eksplicitno navodi da „Saudijska Arabija ostaje glavna baza finansijske podrške Al Kaidi (…) i drugim terorističkim grupama“.\nDokument obaveštajne službe američkog Ministarstva odbrane (Defense Intelligence Agency — DIA) iz avgusta 2012. godine priznaje da, uz Saudijce i ostale zalivske države, i SAD i Turska podržavaju sirijsku opoziciju čiju okosnicu čine Al Kaida i ostale sunitske džihadističke organizacije, a baš ovih dana Džabhat al Nusra, sirijska podružnica Al Kaide, javno, putem Jutjuba, zahvaljuje kolegama iz Slobodne sirijske armije što su sa njima podelili isporuku američkih antitenkovskih raketa iz Saudijske Arabije i Katara…\nAli ne samo što se usvojenom rezolucijom zapravo udara na Amerikance i njihove saveznike koji finansiraju i naoružavaju sirijske pobunjenike protiv Asada, već je to učinjeno u mogućoj koordinaciji sa Rusijom.\nSamo četiri dana pre usvajanja francuske rezolucije u Savetu bezbednosti, na skupu G20 u Turskoj, predsednik Rusije Vladimir Putin javno je progovorio o temi koja je možda i od ključnog značaja za razumevanje fenomena Islamske države, a o kojoj se do sada nije govorilo uopšte — o finansiranju Islamske države od prodaje nafte sa okupiranih teritorija (Putin je pritom optužio neke članice G20 da u tome učestvuju i time faktički finansiraju Islamsku državu), što je Francuska potom i uvrstila u svoju rezoluciju koja će biti usvojena u Savetu bezbednosti Ujedinjenih nacija.\nBritanski „Gardijan“ u međuvremenu navodi, pozivajući se na neimenovane francuske diplomate, da će Oland od Baraka Obame u Vašingtonu ovog utorka zatražiti da se SAD žešće uključe u borbu protiv Islamske države zato što Evropa — pritisnuta istovremeno i terorističkom pretnjom i izbegličkom krizom — više ne može da čeka, što je pristojan način da se kaže da je Evropa zapravo nezadovoljna načinom na koji se SAD bore protiv Islamske države.\nPravi smisao pak ovim navodima daje ocena ruskog šefa diplomatije Sergeja Lavrova da SAD zapravo i ne žele uništenje Islamske države, jer im ova teroristička organizacija koristi za slabljenje Asadovog režima…\nEvropi je to, naravno, potpuno jasno već duže vreme, a sada zbog terorizma i izbeglica, zato što trpi posledice ovakve američke igre, Evropa više ne sme da ćuti.\nA posle Vašingtona Oland u četvrtak putuje u Moskvu, da sa Vladimirom Putinom dogovori nastavak vojne saradnje u, ispostavlja se sada, zajedničkoj borbi protiv Islamske države.\nUspeh ove borbe mogao bi da reši, ili makar dobrano ublaži, spomenuta dva glavna evropska problema, terorizam i izbegličku krizu.\nVojna saradnja Rusije i Francuske i ostatka „stare Evrope“, po prirodi stvari, morala bi da izazove i njihovu dublju političku saradnju i približavanje. To je scenario u čije je sprečavanje Vašington do sada uložio mnogo.\nI u tome imao poprilično uspeha zahvaljujući, pored ostalog, i nemoći Evropljana da se odupru svom velikom bratu sa one strane Atlantika. Hoće li krize, teroristička i izbeglička, a obe imaju isti uzrok, Evropu okuražiti da se zauzme za sopstveni interes, čak i ako je on suprotan američkom?\nIli će saradnja Francuske i Evrope sa Rusijom ostati ograničena na sirijsku krizu, bez sposobnosti da dovede do ozbiljnijih pomeranja u globalnim geopolitičkim relacijama?\nKao značajan test, ispostavlja se najednom, poslužiće naredni ministarski sastanak NATO–a početkom decembra, kada će se donositi i odluka hoće li, ili ne, u sladu sa željom Vašingtona Crnoj Gori biti upućen poziv da se pridruži ovom vojnom paktu. Ruska Duma je i javno izrazila svoje protivljenje ovom pozivu, što je poruka koja nije bila toliko upućena Crnoj Gori, koliko onima koji će o tome odlučivati u okviru NATO–a…\nNisam siguran u naslov da li je original, ali kada neko kaže Islamska država a ne kaže gde se ona nalazi, ne imenuje njenog predsednika ili premijera, tada takav tekst i ne treba čitati. Postoje kao verski plaćenici, najviše ih je iz muslimanske veroispovesti, koji ustvari samo brukaju veru. Svi ovi teroristi su u stvari potpuni bezbožnici i zločinci finansirani, kako znamo od 40 država, od istih onih kojima su usta najviše napunjena demokratijom, ljudskim pravima,... EU je samo jedna kockica te slagalice koja podržava iste te teroriste. Ovo što se desilo u Parizu je loša predstava koja nije uspela. Sada Amerika mora da ponovi kod sebe 11. septembar da bi imala opet pokriće za vojnu intervenciju ovoga puta u Siriji.\nNe verujem Francuskoj niti bilo kojoj Evropskoj drzavi,Prevtljivi su to Katolici,nepouzdani partneri Pravoslavnih naroda,sa njima treba biti obazriv ,na odstojanju,uvek budan,


POČEO SASTANAK VUČIĆA I LIDERA POLITIČKIH STRANAKA IZ RS-a: Evo ko je sve došao... | Slobodna Bosna\nPOČEO SASTANAK VUČIĆA I LIDERA POLITIČKIH STRANAKA IZ RS-a: Evo ko je sve došao...\nSrpski član Predsjedništva BiH Milorad Dodik izjavio je da sastanak u Beogradu, ne predstavlja nikakvu "skrivenu zavjeru", te naglasio da postoji međunarodna zavjera protiv BiH.\nU Beogradu je počeo sastanak predsjednika Srbije Aleksandra Vučića sa članom Predsjedništva BiH Miloradom Dodikom i predstavnicima parlamentarnih stranaka iz RS.\nNakon sastanka predviđena je Pres konferencija.\nSastanku u Generalnom sekretarijatu predsjednika Srbije prisustvuju i predsjednica Republike Srpske Željka Cvijanović, premijer Radovan Višković i predsjednik Narodne skupštine Nedeljko Čubrilović.\nSastanku prisustvuju i premijer Srbije Ana Brnabić, ministar odbrane Srbije Aleksandar Vulin i generalni sekretar predsjednika Srbije Nikola Selaković.\nKako je ranije najavljeno, najviši zvaničnici Srpske i lideri parlamentarnih stranaka, upoznaće Vučića o aktuelnoj političkoj situaciji u BiH i problemima nastalim nakon što je SDA usvojila antidejtonsku programsku deklaraciju.\n- Razgovaraćemo o tome jer mi želimo da očuvamo mir za srpski narod da se izborimo za mir, da ne ugrozimo ni napredak Srbije jer mi brže napredujemo nego drugi - rekao je Vučić.\nOn je za Televiziju Pink rekao da Srbiji ne treba zaustavljanje tog napretka "ni na koji način i ni po koju cijenu".\nDodik je rekao da da će u Beogradu upoznati predsjednika Srbije Aleksandra Vučića o situaciji u BiH i uzrocima ovakvog stanja, te dodao da je visoki predstavnik najviše odgovoran za ovakvu situaciju jer donosi odluke i zakone koje su protivpravne.\n- Srbija je najvažnija zemlja za region i njegovu stabilnost, a Vučić pokazuje sposobnost da u veoma delikatnim okolnostima održava dijalog i stabilnost u njemu. Sasvim je logično da jednoj takvoj ličnosti, koja je poštovana od mnogih iz međunarodne zajednice, mi predočimo situaciju u BiH - istakao je Dodik.\nOn smatra da povremeno treba držati sastanke sa Vučićem, samim tim jer je Srbija potpisnica Dejtonskog sporazuma i jednako odgovorna, kao i sve druge potpisnice, za mnoga dešavanja u BiH.


Srpske vaterpolistkinje devete na Evropskom prvenstvu u Sentešu - Vaterpolo vesti\nPočetna » Ženski vaterpolo » Srpske vaterpolistkinje devete na Evropskom prvenstvu u Sentešu\nSrpske vaterpolistkinje devete na Evropskom prvenstvu u Sentešu\nŽenska vaterpolo reprezentacija Srbije do 15 godina završila je učešće na Evropskom prvenstvu u Sentešu, pošto je u četvrtom kolu poražena od Španije sa ubedljivih 19:2 (5:0, 6:0, 5:2, 3:0).\nMlade srpske igračice su zauzele poslednje mesto u svojoj grupi, a s obzirom da u drugoj grupi nije bilo pet ekipa nije bilo razigravanja za deveto mesto i ekipa Zorana Mijalkovskog je zauzela deveto mesto na Šampionatu Evrope.\nU timu Srbije samo su četiri igračice rođene 2006. godine, dok su dve druge rođene 2007. i 2008. godine i srpska ekipa je bila najmlađa u Sentešu. U prvom meču Srbija je poražena od Holandije 9:6, zatim Italije 18:7, Izraela 17:5 i u četvrtom meču od najkvalitetnije selekcije, Španije sa ubedljivih 19:2.\nProtiv Španije su igrale: M. Milenković, Bogosavljević, Kozla, S. Milenković, Marinković 1, Ćuk, Buha, Radonjić 1, Lazović, Ratković, N. Milenković, Jelenić i Kulić.\nU grupi u kojoj je bila Srbija, Španija je prva sa sve četiri pobede, Italija ima tri, Izrael dve, a Holandija jednu.\nOznakeEvropsko prvenstvo za igračice do 15 godina u Sentešu Ženska kadetska vaterpolo reprezentacija Srbije\nMlade srpske vaterpolistkinje ponovo druge na Diapolo Kupu\nSrpske vaterpolistkinje druge na turniru u Sentešu\nTreći poraz srpskih vaterpolistkinja na EP u Sentešu


Norveška preuzela dužnost kontaktne ambasade NATO u Srbiji - European Western Balkans\nAutor EWB 16. 01. 2019.\nAmbasadori Grčke i Norveške u Srbiji, Eliadis i Bjornstad; Foto: Tanjug/Sava Radovanović\nBEOGRAD – Ambasada Norveške u Beogradu sinoć je od Grčke preuzela dužnost kontaktne ambasade NATO u Srbiji, a svečanosti su prisustvovali ministri spoljnih poslova i odbrane, Ivica Dačić i Aleksandar Vulin, i predstavnici diplomatskog kora.\nNakon primopredaje dužnosti, ambasador Norveške Arne Sanes Bjornstad izjavio je na prijemu u hotelu “Mertropol”, organizovanom povodom 12. godišnjice rada NATO vojne kancelarije za vezu u Beogradu, da je “norveška ambasada počastvovana što će 2019. godine biti NATO kontaktna ambasada u Beogradu”.\nOn je naveo da je “NATO pojednako vojni savez i zajednica deljenih vrednosti”.\n“On je nesumnjivo vodeća vojna sila na svetu, ali i odbrambeni savez koji štiti naš mir, bezbednost i blagostanje, koji su zasnovani na zajedničkim evroatlantskim vrednostima. Ovo su vrednosti koje i Srbija deli”, rekao je norveški ambasador.\nBjornstad je ocenio da su “saradnja i solidarnost ključne reči za NATO”.\n“Uz dužno poštovanje vojne neutralnosti Srbije, radićemo na jačanju saradnje između NATO i Srbije. Svi imamo zajednički interes – da čuvamo našu demokratiju, našu slobodu i našu bezbednost. Velika NATO civilna vežba upravljanja posledicama vanrednih situacija prošle godine je samo jedan primer bogate saradnje koja nas sve čini sigurnijim”, naveo je Bjornstad.\nŠef NATO vojne kancelarije za vezu u Beogradu Čezare Marineli poručio je da je “bliska saradnja između srpskih državnih organa i NATO prethodnih godina imala odlične rezultate”.\n“Naravno, NATO vojna kancelarija za vezu u Beogradu predstavlja samo jedan deo napora NATO da unapredi saradnju sa Srbijom, ali ja sam čvrsto uveren da je naš timski rad doprineo jačanju našeg partnerstva i poverenja tokom svih ovih godina”, istakao je on.\nArne Sanes BjornstadĆezare MarineliNATONorveškaSrbija


Dragan Zdravković, Enklava, ulje i akrilik na platnu, 380x180cm, 2017.\n"Enklava" (190 x 380 cm, 2017.) je rad u centru izložbe "Enklavija: slikarstvo, posledica ovakvog zivota" predstavljenoj na 57. Bijenalu u Veneciji ove godine. Slika monumentalnih proporcija dobila je izuzetno pozitivan kritički prijem tokom Bijenala, a fotografija Srpskog Paviljona se nalazi na naslovnoj veb stranici Bijenala.\n"Tokom proteklih nekoliko meseci ovaj rad je viđen kroz fragmente posredovanog teksta, razgovora, pejstovanih citata iz novina i sa stranica interneta, akumulacija ličnih i klanovskih razmišljanja. Ova izložba omogućava neposredni pogled na motive i reprezentacije konkretne slike tada i sada", saopštavaju iz Galerije "Drina".\nEKSKLUZIVNO Leonardo Dikaprio odabrao rad Dragana Zdravkovića za svečanu aukciju\nSlika će biti izložena uz fotografske skice i dokumentaciju a predstaviće je kustos izložbe Venecijanskog Bijenala prof. Nikola Šuica, umetnik Dragan Zdravković i umetnički direktor Galerije "Drina", Aleksandra Lazar.\nSlika će biti izložena do kraja godine. Galerija će biti otvorena u uobičajeno radno vreme (uto-sub 13:30-19:30) do 30. decembra.


Ugovor o koncesiji potpisali su Emilio Iskuerdo Himenez, generalni direktor kompanije "Aricam", i Slobodan Puhalac, ministar industrije, energetike i rudarstva RS. Prije potpisivanja ugovora predstavnici "Aricama" su prezentovali projekat izgradnje prve integralne fabrike cementa u RS najavivši da bi prijedorska cementara trebalo da počne s radom 2014. godine. Najveći dio investicije, odnosno 322 miliona KM, biće uloženo u izgradnju cementare, a ostatak na izradu studije izvodljivosti, projekata i nabavku mašina i opreme.\nLežište krečnjaka Drenovača, za čiju eksploataciju su Španci dobili koncesiju, nalazi se 11 kilometara od lokacije buduće fabrike cementa, a posjeduje rezerve koje se trenutno procjenjuju na 200 miliona tona krečnjaka rasprostranjene na površini od 170 hektara zemljišta.\nHimenez je istakao da je pred njima veliki posao do otvaranja cementare, ali da će on biti završen u predviđenim rokovima.\n"Potpisivanju koncesije prethodile su dvije godine investicionih aktivnosti, a pred nama je složen i dugotrajan dvogodišnji proces u kojem treba da dokažemo postojanje mineralnih rezervi, izraditi studije izvodljivosti i riješiti niz infrastrukturnih problema", rekao je Himenez.\nPrijedorska cementara bi, prema izloženom projektu, svoj puni kapacitet od 1,2 miliona tona godišnje, trebalo da dostigne godinu dana nakon početka rada. Pokretanjem tog kapaciteta biće stvoreni uslovi za otvaranje 264 direktna i 300 indirektnih radnih mjesta.\nRS trenutno u potpunosti zavisi od uvoza cementa iz Hrvatske i Srbije, a dijelom se snabdijeva iz FBiH. Španski investitori kažu da planiraju da zadovolje 80 odsto potreba RS za cementom.\nPuhalac je rekao da je potpisivanjem koncesije napravljen prvi korak ka realizaciji velikog investicionog projekta u okviru kojeg će biti angažovan i veliki broj domaćih firmi.\n"Do ovog posla došlo je zahvaljujući velikim naporima lokalne zajednice, kompanije ‘Aricam’ i Vlade RS", naglasio je Puhalac.\nOn je kazao da je u toku i finalizacija izrade koncesionog ugovora za kamenolom gline Krpeljevo, kojeg će takođe koristiti "Aricam", a koji se nalazi 25 kilometara od lokacije buduće cementare.\nMarko Pavić, načelnik opštine Prijedor, istakao je da je ovo veliki dan za Prijedorčane, jer će biti pokrenut kapitalni objekat koji će biti od velikog značaja za ovu opštinu, ali i RS.\n"Projekat cementare imaće višestruke efekte, jer će, osim direktnog zapošljavanja, upošljavati ‘Željeznice RS’, drumski transport i firme koje će raditi na realizaciji ovog projekta", rekao je Pavić.


Mesečni horoskop za Vodoliju: Krajem aprila moguće su prevare!\nIako više volite spontanost, energija tokom aprila zahteva disciplinu i planiranje\nLifestyle 28.03.2018. - 10:27h Autor: mycupoftea.rs\nVećina Vodolija na poslovnom planu već početkom meseca biće fokusirane na inostranstvo ili saradnju sa strancima, a moguć je poslovni put. Aspekti Venere iz astrološkog polja svakodnevice i doma učiniće da se uglavnom fokusirate od 5. aprila na poslove u vezi sa kućom, ali i da neke poslove obavljate od kuće.\nVrlo je moguće da će većina Vodolija u periodu od 7. do 20. aprila doneti veoma važnu poslovnu odluku, pa čak i prekinuti neke saradnje koje vam više ne odgovaraju. Vi, pre svega, cenite slobodu pa ćete iskoristiti ovaj period da otpočnete sopstveni biznis ili radite poslove koji ne zahtevaju puno radno vreme.\nPod uticajem Urana na početku aprila bićete prilično željni slobode i promena. Mnogima od vas pod neobičnim okolnostima, može se desiti ljubav sa Blizancem, Strelcem ili Vagom.\nVrlo je moguće da ćete se dvoumiti između više osoba, ali će vas energije zemljane Venere iz realnog Bika od 7. do 18. aprila naterati da racionalnije odlučujete u ljubavi. Imaćete više potrebe da boravite u poznatom okruženju, okrenućete se kući i porodici, a ova energija posebno će prijati Vodolijama u vezi ili braku. Iskoristite ovu pozitivnu energiju da detaljno isplanirate narednih nekoliko koraka u emotivnom odnosu. Iako više volite spontanost ova energija zahteva disciplinu i planiranje.\nNakon 23. aprila Venera prelazi u vaše polje ljubavi i znak Bliznaca, pa su moguće i prevare ili neka dvoumljenja.\nMesečni horoskop za aprilMesečni horoskop za april 2018April 2018.HoroskopVodolijaMesečni horoskop Vodolija


Natalija Apostolova, šefica Kancelarije EU u Prištini\nZvaničnici Evropske unije ponovo su pozvali kosovske vlasti da ratifikuju u parlamentu Sporazum o demarkaciji sa Crnom Gorom potpisan u ljeto 2015, nakon što je sadašnja vlada Ramuša Haradinaja nedavno osporila tada obostrano prihvaćeni dokument o razgraničenju.\nŠefica Kancelarije EU u Prištini, Natalija Apostolova, pozvala je danas vlasti Kosova da hitno potvrde sporazum o demarkaciji sa Crnom Gorom, ocjenjujući da Priština "ne bi trebalo da ostane talac pojedinaca", prenosi portal rtcg.me.\nTokom predstavljanja prioriteta bugarskog predsjedavanja Savjetom Evrope, evropska zvaničnica poručila je kosovskim vlastima da je sporazum o demarkaciji sa Crnom Gorom “od nacionalnog interesa za zemlju”, prenosi taj portal pisanje Gazetaexpress-a.\nNakon potpisivanja spornog dokumenta 2015, Sporazum je usvojila Skupština Crne Gore, dok na Kosovu ni u prethodnom sazivu parlamenta nije bilo većine za njegovo usvajanje.\nSadašnja vlada Ramuša Haradinaja protivi se usvajanju tog dokumenta, tvrdeći da je potpisan na štetu Kosova, dok crnogorski zvaničnici kažu da je za Podgoricu demarkacija sa Kosovom “završena priča”.\nProtivnici Sporazuma o demarkaciji smatraju da je tim dokumentom Crnoj Gori pripalo 8,000 hektara teritorije Kosova.\nUsvajanje Sporazuma o demarkaciji sa Crnom Gorom jedan je od ključnih uslova Brisela za ukidanje viza za građane Kosova.


Beganović i Dedić: Nismo nikad pobijedili Vitez, a sutra to želimo u Kupu\nNaslovnica NAJNOVIJE Beganović i Dedić: Nismo nikad pobijedili Vitez, a sutra to želimo u...\nVitez, Zenica – Nogometaši Čelika početak takmičenja u Kupu Bosne i Hercegovine otvaraju sa utakmicom Viteza koja će sutra biti odigrana na Bilinom Polju. Trener Čelika Elvedin Beganović na današnjoj konferenciji je kazao da očekuje pobjedu.\nBeganović je u svojoj izjavi još istakao kako očekuje i jaku igru Viteza, koja je dolaskom Karačića pojačala svoj kvalitet.\n“Kako je i Pavić rekao, mi u svaku utakmicu ulazimo da pobijedimo i tako isto očekujemo i komšije. Vitez jako dobro igra, posložili su se dolaskom Karačića i jači su po kvaliteti. Mi želimo dati naš maksimalni doprinos i da naši momci igraju kao u proteklom periodu. Nadam se da ćemo sutra na Bilinom Polju ispraviti rezultat iz Lukavice”, izjavio je Beganović.\nTrener Čelika još uvijek nije odlučio ko će istrčati na travnjak Bilinog Polja, ali je dodao da će se i to znati nakon današnjih treninga.\n“Još uvijek ne znamo koja ekipa će istrčati, ali pokušat ćemo izaći sa najraspoloženijim i najjačim sastavom da dobijemo Vitez”, dodao je Beganović.\nU medijima se pojavila informacija da bi Beganović mogao naslijediti šefa stručnog štaba NK Čelik, Borisa Pavića, na što je Beganović kazao:\nMi radimo zajedno, a Pavić će tu ostati do kraja prvenstva. Jedini šef je u klubu on, iako ne prisustvuje konferencijama.”\nNa pitanje novinara zašto se toliko pažnje posvećuje Kupu BiH i odlasku u Evropu s obzirom na dugovanja zeničkog premijerligaša koja blokiraju taj put, Beganović je kazao:\n“Naše je da igramo i pobjeđujemo, a ljudi koji vode i rukovode klubom o tome određuju. Sada koliko možemo ili ne možemo, to nas ne zanima, ako to tako gledamo, ne bismo trebali igrati niti jednu utakmicu. Mi smo plaćeni da damo svoj maksimum i moramo raditi na tom nivou, a ostalo je njihova briga”, zaključio je Beganović.\nJedan od najboljih prvotimaca Čelika, Anel Dedić, na današnjoj konferenciji za novinare je kazao kako sva dešavanja oko i u klubu imaju utjecaja na igrače.\n“Ni nama igračima nije svejedno što se to sve dešava oko nas. Mi smo do sada izdržali svaki pritisak, svaku utakmicu izašli kao pobjednici i vjerujemo da ćemo i iz ovoga izaći takvi. U utakmici s Vitezom idemo na pobjedu jer nama je cilj da ih prođemo. Sigurno je da će biti teška utakmica, njih nikako nismo pobijedili od kako su ušli u Premijer ligu BiH, ali mislim da će doći ovdje da se nadigravaju”, izjavio je Dedić.\nUtakmica Čelika i Viteza na rasporedu je za sutra sa početkom od 16 sati na stadionu Bilino Polje u Zenici.


Održana informativna konferencija „Unapređenje informacionog sistema u Agenciji za državnu službu Federacije BiH“\nSarajevo, 8. oktobar 2019. godine\nPrimjena informacionih tehnologija u procesima zapošljavanja, upravljanja ljudskim resursima i razvoju službeničkog sistema, predstavljena je na informativnoj konferenciji koju je danas u Sarajevu organizirala Agencija za državnu službu Federacije Bosne i Hercegovine.\n– Korištenjem informacionih tehnologija doći ćemo do konačnog broja uposlenih u svim organima Federacije BiH. Agencija pruža usluge za 368 organa koji su u sistemu državne službe. Nadam se da ćemo sa boljom koordinacijom sa kantonalnim vlastima uspjeti da ovaj projekt privedemo kraju – izjavio je direktor Agencije za državnu službu FBiH Refik Begić.\nKonferencija je održana u okviru projekta “Unapređenje informacionog sistema u Agenciji za državnu službu Federacije BiH, Agenciji za državnu upravu Republike Srpske i Pododjeljenju za ljudske resurse Brčko distrikta”, a u saradnji sa konzorcijem implementatora projekta.\nSpecifična svrha projekta je osigurati efikasnije, modernije i pravovremeno upravljanje ljudskim potencijalima u organima državne službe Federacije BiH.\n– Rezultat projekta trebao bi da bude kvalitetno uspostavljena baza podataka kroz informacioni sistem i razmjena informacija između različitih nivoa vlasti. Cilj je da se unaprijedi kadrovska politika u institucijama, upravljanje radnim mjestima, odnosno optimizacija javne uprave – rekao je državni koordinator za reformu javne uprave Dragan Ćuzulan.\nDodao je da evropske integracije zahtijevaju da se napravi uprava u FBiH i cijeloj državi koja će zadovoljiti potrebe građana i privrednih subjekata, odnosno uprava koja će za manje novca pružiti efikasnije i kvalitetnije usluge.\nU okviru navedenog projekta izradit će se više softverskih modula za upravljanje ljudskim potencijalima s osnovnim komponentama sistema kao što su: registar ljudskih resursa, zapošljavanje, osposobljavanje i usavršavanje.\nProjekt je finansiran sredstvima Fonda za reformu javne uprave. Implementator za FBiH je Infodom d.o.o. Sarajevo


ivana radojcic\t 08.06.2021. 16:19h\n"Grčka još uvek ne priznaje antigenski test, ali postoji inicijativa njihovog ministarstva turizma da se i ta vrsta testiranja prihvati za prelazak granice" rekao je Seničć.\nU Grčku se može ući i sa dokazom o preležanoj bolesti kovid-19 odnosno sa sačuvanim pozitivnim pcr testom ili antigenskim s tim da mora proci minimum dva meseca od kad je bolest dijagnostifikovana i ne vise od 9 meseci od kad je bolest konstantovana.\n"Vrlo slični uslovi su i za Bugarsku, Sloveniji i Hrvatsku, ali te zemlje kao alternativu za negativan PCR test prihvataju i negativan antigensi test, koji ne moze da bude stariji od 48 sati" rekao je direktor YUTA i dodao da za letovanje na turskom primorju važe isti pravila sa izuzetkom da deca do 18 godina, u pratnji roditelja, mogu ući bez testova ili sertifikata.\nKada je reč o Tunisu, granica za decu da putuju bez PCR testa je 12 godina, a za sve starije potreban je sertifikat o vakcinaciji ili negativan PCR test ne stariji od 72 sata, dok je za ulazak u Egipat potreban je samo negativan PCR dok se nasi sertifikati o vakcinaciji još uvek ne priznaju.\nU Severnu Makedoniju, Crnu Goru, Albaniju i BiH moze se ući bez ikakvih posebnih uslova Na pitanje da li pomenute zemlje prihvataju sve vakcine koje se daju u Srbiji, Seničić odgovara potvrdno, uz izuzetak Španije koja za sada ne priznaje rusku vakcinu SputnjikV, a dozvoljava ulazak u zemlju isključivo uz sertifikat o vakcinaciji.\n"Ocekujemo da se ovog meseca otvore i Italija, Portugal i Francuska kao i videcemo pod kojim uslovima" kaže za Seničić.\nNa pitanje o inicijativu da drzava i turisticke agencije podele vaućere mladima od 18 do 30 godina koji se vakcinisu, Seničić kaže da YUTA nije dobila odgovor, a da je veliki broj turistickih agencija pokazao interesovanje za tu ideju.\n. "Pored ove vrste stimulacije za nase građane, uputili smo i zahtev da se snizi cena PCR testiranja kako zbog stranaca koji borave u srbiji ali i zbog nasih građana koji se testiraju u Severnoj Makedoniji jer im je tamo jeftinije" kaže Seničić.\nPredloženo je i da se za ulazak u Srbiju prihvata i antigenski test kao i da deca roditelja koji su vakcinisani dobiju bespaltan pcr test u odlasku i povratku i na taj način motivišu roditelje i za vakcinaciju a i za turističke aranžmane.


Agencija proverava imovinu poslanika, sudije i tužioca\nCetvrtak , 2018-01-11 | 11:43:40\nMeđu 111 funkcionera čiju će imovinu i prihode Agencija za borbu protiv korupcije proveravati tokom 2018. godine nalaze se i predsednik Višeg suda u Novom Pazaru Izet Suljović, kao i Viši javni tužilac u ovom gradu Milena Mrvić, saznaje radio Sto plus.\nAgencija kontrolu imovine i prihoda funkcionera vrši tako što upoređuje podatke iz izveštaja o prijavljenoj imovini i prihodima sa realnim stanjem.\nPoslednji izveštaj o imovini Milena Mrvić podnela je 8. februara 2016. godine, a tada je prijavila da kao Viši tužilac mesečno zarađuje 142.024 dinara, da je kupila dvosoban stan od 56 kvadrata, kao i da nema ušteđevinu ili automobil.\nU registru Agencije za borbu protiv korupcije ne postoji izveštaj o imovini predsednika Višeg suda Izeta Suljovića.\nTokom ove godine Agencija je planirala da proveri imovinu i prihode poslanika u Skupštini Srbije Muamera Zukorlića, Jahje Fehratovića, Muamera Bačevca i Nikole Jolovića, jer taj posao nije stigla da obavi tokom 2017. godine, kada je bio planiran.\nZukorlić, lider Stranke pravde i pomirenja, Agenciji je prijavio da mesečno zarađuje 119.965 dinara, da ima trosoban stan od 79 kvadrata koji je stekao kupovinom, da ne poseduje automobil i da nema ušteđevinu.\nNjegov partijski kolega Fehratović je u izveštaju naveo samo da mesečno prihoduje 117.613 dinara, kao i da nije vlasnik niti jedne nekretnine, automobila, niti da ima ušteđevinu.\nČlan Sandžačke demokratske partije Muamer Bačevac je prijavio mesečna primanja od 120.890 dinara, petosobnu kuću od 162 kvadrata koju je nasledio, kao i da ima ušteđevinu.\nPredsednik gradskog odbora Srpske napredne stranke u Novom Pazaru Nikola Jolović mesečno zarađuje 96.164 dinara, ne poseduje kuću ili stan i nema ušteđevinu.\nAgenciji je prijavio vlasništvo nad automobilom “audi A6” proizvedenim 2009. godine, a koji je dobio na poklon.\nDobrotvor 2018-01-11 22:59:18\nLjudi dajte da se organizujemo i sakupimo koji dinar za ove futove...vidite da nema za šta pas ih ujede. Pogotovo mi žao Muamera Zukorlića i Nikolu Jolovića...


Veliko istraživanje IFIMES-a: Kakve su šanse Zvizdića, može li Komšić poraziti Čovića | DEPO Portal\nPovodom Općih izbora 7. oktobra\nPoslije višegodišnje nestabilnosti i političke krize Vijeće ministara BiH uspjelo je ispuniti i predati zahtjevni Upitnik Evropske komisije što predstavlja pozitivan iskorak te države ka evropskim integracijama. Iako izbori još uvijek nisu raspisani izborna kampanja uveliko traje\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku i Balkanu. IFIMES je povodom raspisivanja Općih izbora u Bosni i Hercegovini, koji će se održati 7. oktobra 2018. godine pripremio analizu aktuelne političke situacije te obavio istraživanje javnog mnijenja u toj državi, a analizu prenosimo u nastavku.\n- U Bosni i Hercegovini će se 7.oktobra 2018.godine održati redovni Opći izbori. Na izborima će se birati članovi Predsjedništva BiH, zastupnici za Parlamentarnu skupštinu BiH, zastupnici za Parlamentarnu skupštinu Federacije BiH, narodni zastupnici Narodne skupštine Republike Srpske i zastupnici za Skupštine kantona u Federaciji BiH.\nOčekuje se da Centralna izborna komisija (CIK) Bosne i Hercegovine raspiše Opće izbore početkom maja 2018. godine. Izbori se tradicionalno raspisuju znatno ranije zbog sudjelovanja dijaspore na izborima.\nPoslije višegodišnje nestabilnosti i političke krize Vijeće ministara BiH uspjelo je ispuniti i predati zahtjevni Upitnik Evropske komisije što predstavlja pozitivan iskorak te države ka evropskim integracijama. Iako izbori još uvijek nisu raspisani izborna kampanja uveliko traje.\nU oktobru 2016. godine održani su lokalni izbori u Bosni i Hercegovini na kojima je ipak došlo do preraspodjele političke moći na lokalnom nivou.\nVijeće ministara BiH postalo je nosilac pozitivnih političkih procesa kada su u pitanju euroatlantske integracije. Vidljivi su napori i aktivnosti Vijeća ministara BiH, koji su pokrenuti da se Bosna i Hercegovina konsolidira i približi ka članstvu u EU i NATO-u. Pri tome je od izuzetne važnosti izgradnja i razvijanje šireg društvenog konsenzusa i partnerstva sa građanima i civilnim sektorom.\nOstatak analize pročitajte OVDJE.\n(IFIMES, DEPO PORTAL, BLIN MAGAZIN/az)\n#opći izbori u bih #ifimes


Odeljenje zajedničkih poslova | Institut za povrtarstvo\nOdeljenje zajedničkih poslova obavlja poslove od zajedničkog interesa za sve organizacione jedinice Instituta. Pod tim se podrazumevaju komercijalni, finansijsko-računovodstveni, pravni poslovi, sistem upravljanja kvalitetom, bibliotečko-prevodilački, portirsko-čuvarski i poslovi održavanje higijene.\nKako plasman semena na tržište predstavlja izuzetno važnu kategoriju u procesu rada Instituta, rad komercijale za Institut ima veliki značaj. Prodaja se vrši iz same komercijalne službe, na terenu u celoj Srbiji sezonskim angažovanjem komercijalista, ali i u prodavnici u samom Institutu. Ova služba prati i analizira tržište sa aspekta potreba i realizacije i vrši prodaju semena povrća proizvedenog u Institutu ili za potrebe Instituta. Takođe, komercijala vrši nabavku svih ostalih dobara i potrošnog materijala za svakodnevno funkcionisanje Instituta.\nFinansijsko-računovodstveni poslovi u Institutu podrazumevaju vođenje knjigovodstva Instituta, kontrolisanje finansijskog i materijalnog poslovanja, praćenje priliva i odliva finansijskih sredstava, učestvovanje u izradi finansijskog plana Instituta, izradu periodičnih obračuna i završnih računa, vođenje kreditnih i deviznih poslova, kontrolu izvršavanja obaveza i naplatu potraživanja.\nPravna služba pokriva pravne poslove vezane za poslovanje Instituta. Stara se o izradi pravne dokumentacije, tumači propise i zakone, usklađuje pravna akta Instituta sa važećom zakonskom regulativom. Takođe, zaposleni brinu o čuvanju i administriranju dokumentacije i kadrovskoj i personalnoj evidenciji zaposlenih. Posebna pažnja je posvećena bezbednosti i zdravlju na radu.\nBibliotečko-prevodilački poslovi podrazumevaju vođenje biblioteke Instituta u skladu sa zakonom i drugim propisima koji regulišu ovu vrstu delatnosti. Vodi se bibliografija objavljenih naučnih i stručnih radova istraživača u Institutu, od osnivanja do danas. Kada su u pitanju izdavački poslovi, vrši se lektura, korektura, priprema za štampu i ostali tehnički poslovi vezani za izdavaštvo. Kada za tim postoji potreba, naučni radovi se prevode na engleski jezik. Isto tako, prevode se i lekturišu i drugi tekstovi za potrebe Instituta.\nDeo zaposlenih u okviru opšte službe se stara o osiguranju i bezbednosti materijalnih dobara i zaposlenih, kao i o higijeni.


Dinarski keš kredit sa fiksnom kamatom | Societe Generale Srbija\nDok ispunjavate svoje kratkoročne ili dugoročne ciljeve, rata kredita ostaće ista, baš kao i prvog dana. Zbog toga je ovaj kredit pogodan za otplatu do godinu dana, ali i za otplatu na 95 meseci.\nReprezentativni primer kratkoročnog dinarskog keš kredita sa fiksnom kamatom\nNKS na godišnjem nivou 6,95%\nMesečna rata 8.657 RSD\nNaknada na ime obrade kredita (2,95%) 2.950 RSD\nEKS na godišnjem nivou 14,09%\nUkupan iznos kredita (glavnica, kamata i troškovi) 107.124 RSD\nEKS obračunat na dan 15.03.2017.\nReprezentativni primer dugoročnog dinarskog keš kredita sa fiksnom kamatom\nIznos kredita 300.000 RSD\nNKS na godišnjem nivou 11,95%\nMesečna rata 6.691 RSD\nNaknada na ime obrade kredita (2,95%) 8.850 RSD\nEKS na godišnjem nivou 14,37%\nUkupan iznos kredita (glavnica, kamata i troškovi) 410.592 RSD\nEKS obračunat na dan 03.01.2019.\nReprezentativni primer kratkoročnog dinarskog keš kredita sa fiksnom kamatom bez prenosa plate\nNaknada na ime obrade kredita (3,5%) 3.500 RSD\nEKS na godišnjem nivou 15,32%\nUkupan iznos kredita (glavnica, kamata i troškovi) 107.675\nZa rok otplate preko 36 meseci minimalna mesečna primanja su 30.000 dinara.\nOsnovne karakteristike dinarskog keš kredita sa fiksnom kamatom\nFiksna kamatna stopa 6,95% za period otplate od 6 do 12 meseci\nFiksna kamatna stopa od 11,95% za period otplate od 13 do 95 meseci\nIznos kredita od 50.000 do 2.000.000 dinara\nRok otplate od 6 meseci do 95 meseci\nIsta rata tokom celog perioda otplate kredita\nOpcioni grejs period do 18 meseci 1\nBez depozita i žiranta\nMože i bez prenosa plate\nOsiguranje života korisnika kredita 2\nOsiguranje usled gubitka posla 3\nNavedeni uslovi važe uz prenos ličnih primanja na tekući račun u našoj Banci. Banka zadržava pravo da donese odluku o odobrenju kredita, kao i da zatraži dodatnu dokumentaciju i garancije.\nUz period trajanja kredita minimum 24 meseca. U toku grejs perioda plaća se samo kamata.\nSpisak potrebne dokumentacije za dinarski keš kredit sa fiksnom kamatom\nDokumenta potrebna za podnošenje zahteva za keš kredit\nOverena izjava o prenosu plate (ukoliko prenosite platu u našu banku)\nCeo proces realizacije keš kredita možete završiti i u našoj online ekspozituri! Brzo i jednostavno, u okviru naše e-banking platforme dođite do željene sume novca.


SP (kval.) - Litvanci i Španci 6/0, šampion Evrope poražen od Crne Gore - Sportske.net\nSP (kval.) - Litvanci i Španci 6/0, šampion Evrope poražen od Crne Gore\nZavršena je prva faza kvalifikacija za Mundobasket u četiri grupe. Španci i Litvanci idu dalje sa maksimalnim skorom, Crna Gora dobila šampiona Evrope.\nNakon današnjih utakmica saznali smo kako izgleda konačan poredak u kvalifikacionim grupama od A do D i koje su se evropske selekcije plasirale u drugu rundu kvalifikacija.\nRanije danas preneli smo kako je izgledao rasplet u grupama B i D, a večeras su odigrane poslednje utakmice u grupama A i C.\nŠpanija je očekivanom pobedom nad Belorusijom (80:60) overila plasman u drugu rundu sa prvog mesta u Grupi A i maksimalnim skorom 6-0.\nIza "Crvene furije" ostale su selekcije Crne Gore i Slovenije koje takođe idu dalje. Naše južne komšije nanele su treći vezani poraz aktuelnom šampionu Evrope (87:74) pa će Slovenija sa trećeg mesta i samo dve pobede proći dalje.\n"Sokolove" su do treće pobede u grupi vodili Nemanja Đurišić (23 pts, 5 sk, 3 as) i Nikola Ivanović (19 pts, 6 as), dok je bivši član Crvene zvezde mt:s Milko Bjelica meč završio sa dabl-dabl učinkom (17 pts, 11 sk).\nU poraženom sastavu trojica sa po petnaest postignutih poena. Luku Rupnika, Klemena Prepeliča i Vlatka Čančara pratio je Žiga Dimec sa 10 poena i 3 skoka.\nLitvanci su po istom pricipu kao i Španci overili plasman u sledeću rundu kvalifikacija. Iz Grupe C dalje idu još Poljska i Mađarska.\nTo znači da već imamo formirane Grupe I i J. Evo kako izgledaju i ko će se boriti za odlazak na Mundobasket.


Vlada Crne Gore: Nediplomatski jezik predstavnice ruske diplomatije\nNediplomatski jezik predstavnice ruske diplomatije, čiji je stil već problem Moskve, najbolja je potvrda onoga o čemu je govorio premijer Milo Đukanović, prva je reakcija iz crnogorske Vlade na izjavu portparolke Ministarstva vanjskih poslova Ruske Federacije.\n"Takvim izjavama htjeli bi da nas uče da poštujemo njihove želje o referendumu, a ne Ustav naše države. Uostalom, da li ćemo, i o čemu, odlučivati referendumom, o tome ćemo mi odlučivati. I ako je od prijatelja, mnogo je", kaže se u vladinom sopštenju.\nDodaje se da je optužba o tome ko ruši prijateljske odnose sa Rusijiom, apsolutno neosnovana.\n"Naprotiv, Crna Gora pokušava da poboljša odnose, i to ne na riječima već na djelu, o čemu govore odluke Vlade Crne Gore kao što je, primjera radi, produženje bezviznog režima za građane Ruske Federacije sa 30 na 90 dana", poručili su iz Vlade Crne Gore.\nMoskva je u četvrtak optužila premijera Crne Gore Mila Đukanovića da vodi antirusku politiku i da je "kleknuo pred rukovodstvom NATO".\nPortparolka ruskog Ministarstva spoljnih poslova Marija Zaharova izjavila je danas na konferenciji za novinare da je Moskva obratila pažnju na Đukanovićevu izjavu o "ruskoj propagandi" koja je opasna i usmerena onima koji su se "zaglavili u prošlosti".